Avviż Legali Importanti

|

52007PC0156

Proposta għal regolament tal-Kunsill li jimponi dazju definittiv ta' anti-dumping fuq l-importazzjonijiet tan-nitrat ta’ l-ammonju li joriġina fl-Ukrajna wara reviżjoni ta’ skadenza skond l-Artikolu 11(2) tar-regolament tal-Kunsill (KE) Nru 384/96  /* KUMM/2007/0156 finali */

	[pic] | KUMMISSJONI TAL-KOMUNITAJIET EWROPEJ |Brussel 27.3.2007KUMM(2007) 156 finaliProposta għalREGOLAMENT TAL-KUNSILLli jimponi dazju definittiv ta' anti-dumping fuq l-importazzjonijiet tan-nitrat ta’ l-ammonju li joriġina fl-Ukrajna wara reviżjoni ta’ skadenza skond l-Artikolu 11(2) tar-Regolament tal-Kunsill (KE) Nru 384/96(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |Ir-raġunijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tat-21.12.2005 (‘ir-Regolament bażiku’) fil-proċediment li jikkonċerna importazzjonijiet tan-nitrat ta’ l-ammonju li joriġina fl-Ukrajna. |Il-kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stabbiliti fir-Regolament bażiku. |Id-dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 132/2001 li jimponi dazju anti-dumping definittiv ta’ EUR 33.25 għal kull tunnellata metrika ta’ importazzjonijiet ta’ nitrat ta’ l-ammonju li jaqa’ fi ħdan il-kodiċijiet NM 3102 30 90 u 3102 40 90 li joriġina fl-Ukrajna. Ir-Regolament tal-Kunsill (KE) Nru 945/2005, li permezz tiegħu, wara reviżjoni interim limitata fl-ambitu għad-definizzjoni tal-prodott ikkonċernat, il-kliem ‘nitrat ta’ l-ammonju’ fir-Regolament oriġinali kien sostitwit minn ‘fertilizzanti solidi b’kontenut ta’ nitrat ta’ l-ammonju li jeċċedi t-80% bil-piż’. |Il-konsistenza ma’ politiki u għanijiet oħra ta’ l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjoni mal-partijiet interessati |Il-partijiet interessati kkonċernati mill-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Il-ġbir u l-użu tal-kompetenza |Ma kien hemm l-ebda ħtieġa għal kompetenza esterna. |Il-valutazzjoni ta’ l-impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ta’ l-impatt ġenerali imma fih lista eżawrjenti ta’ kondizzjonijiet li jridu jiġu vvalutati. |L- ELEMENTI LEGALI TAL-PROPOSTA |Sommarju ta’ l-azzjoni proposta Fil-25 ta’ Jannar 2006, il-Kummissjoni tat bidu għal reviżjoni ta’ skadenza tal-miżuri anti-dumping fis-seħħ fir-rigward ta’ l-importazzjonijiet tan-nitrat ta’ l-ammonju li joriġina fl-Ukrajna. L-iskop ta’ din l-investigazjoni kien li jkun eżaminat jekk hemmx kontinwazzjoni jew rikorrenza tad-dumping rigward l-importazzjonijiet ta’ l-AN (nitrat ta’ l-ammonju) li joriġina fl-Ukrajna, biex b’hekk tkun ikkawżata kontinwazzjoni jew rikorrenza ta’ dannu lill-industrija Komunitarja. L-investigazzjoni wriet li l-importazzjonijiet ta' l-AN li joriġinaw fl-Ukrajna kienu dumped, u probabbiltà ta' ssoktar ta' dumping kif ukoll probabbiltà ta’ rikorrenza ta’ dannu ġew stabbiliti. Għalhekk il-konklużjoni hi li l-miżuri ta' anti-dumping jridu jinżammu fuq importazzjonijiet mill-Ukrajna. Madankollu, minħabba l-fatt li l-prezzijiet ta' esportazzjoni ta' l-Ukrajna jistgħu jkunu affettwati miż-żidiet fl-ispiża ta' produzzjoni kkawżati mill-evoluzzjoni tal-prezzijiet domestiċi tal-gass fl-Ukrajna, jinħass li jkun prudenti li l-miżuri jinżammu għal sentejn. Għalhekk qed jiġi propost li l-Kunsill jadotta l-proposta mehmuża għal Regolament li għandu jiġi ppubblikat fil-Ġurnal Uffiċjali ta' l-Unjoni Ewropea sa mhux aktar tard mill-24 ta' April 2007. |Il-bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005. |Il-prinċipju ta’ sussidjarjetà Il-proposta taqa’ taħt il-kompetenza esklużiva tal-Komunità. Għalhekk, il-prinċipju ta’ sussidjarjetà ma japplikax. |Il-prinċipju ta’ proporzjonalità Il-proposta tikkonforma mal-prinċipju ta’ proporzjonalità għar-raġunijiet li ġejjin: |Il-forma ta’ azzjoni ġiet deskritta fir-Regolament bażiku li ssemma aktar ‘il fuq u ma tħalli l-ebda ambitu għal deċiżjoni nazzjonali. |L-indikazzjoni ta’ kif piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi minimizzat u huwa proporzjonat għall-għan tal-proposta mhix applikabbli. |L-għażla ta’ l-istrumenti |L-istrumenti proposti: regolament. |Mezzi oħra ma jkunux adegwati għaliex ir-Regolament bażiku ma jipprevedix għażliet alternattivi. |L-IMPLIKAZZJONI BAġITARJA |Il-proposta m’għandha l-ebda implikazzjoni għall-baġit Komunitarju. |1.  Proposta għalREGOLAMENT TAL-KUNSILLli jimponi dazju definittiv ta' anti-dumping fuq l-importazzjonijiet tan-nitrat ta’ l-ammonju li joriġina fl-Ukrajna wara reviżjoni ta’ skadenza skond l-Artikolu 11(2) tar-Regolament tal-Kunsill (KE) Nru 384/96IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea[1] (‘ir-Regolament bażiku’) u b’mod partikolari l-Artikolu 11(2) tiegħu,Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:A. IL-PROĊEDURA1. Il-miżuri fis-seħħ(1) Fil-25 ta’ Jannar 2001, il-Kunsill impona, permezz tar-Regolament (KE) Nru 132/2001[2], dazju anti-dumping definittiv (‘il-miżuri eżistenti’) ta’ EUR 33.25 għal kull tunnellata metrika fuq l-importazzjonijiet tan-nitrat ta’ l-ammonju (‘AN’) li jaqa’ fi ħdan il-kodiċijiet NM 3102 30 90 u 3102 40 90 u li joriġina inter alia, fl-Ukrajna. L-investigazzjoni li wasslet għal dawn il-miżuri se tissejjaħ ‘l-investigazzjoni oriġinali’.(2) Fis-17 ta’ Mejju 2004, wara reviżjoni interim parzjali, permezz tar-Regolament (KE) Nru 993/2004[3] il-Kunsill eżenta mid-dazji anti-dumping imposti permezz tar-Regolament tal-Kunsill (KE) Nru 132/2001 l-importazzjonijiet lejn il-Komunità tal-prodott ikkonċernat manifatturat minn kumpaniji li mingħandhom il-Kummissjoni taċċetta impenji. Permezz tar-Regolament tal-Kummissjoni (KE) Nru 1001/2004[4] kif l-aħħar emendat mir-Regolament tal-Kummissjoni (KE) Nru 1996/2004[5], kienu aċċettati impenji għal perjodu sa l-20 ta’ Mejju 2005. L-iskop ta’ dawn l-impenji kien biex jitqiesu ċerti konsegwenzi tat-tkabbir ta’ l-Unjoni Ewropea għal 25 Stat Membru.(3) Permezz tar-Regolament (KE) Nru 945/2005[6] wara reviżjoni interim limitata fl-ambitu għad-definizzjoni tal-prodott ikkonċernat, il-Kunsill iddeċieda li d-definizzjoni tal-prodott ikkonċernat għandha tkun iċċarata u li l-miżuri fis-seħħ għandhom japplikaw għall-prodott ikkonċernat meta jkun inkorporat f’fertilizzanti oħra, fi proporzjon għall-kontenut tagħhom ta’ nitrat ta’ l-ammonju, flimkien ma’ sustanzi u nutrijenti marġinali oħra.2. Talbiet għal reviżjonijiet u storja proċedurali(4) Fil-25 ta’ Ottubru 2005, kienet iddepożitata talba għal reviżjoni ta’ skadenza skond l-Artikolu 11(2) tar-Regolament bażiku wara l-pubblikazzjoni ta’ avviż ta’ skadenza imminenti fil-5 ta’ Mejju 2005[7]. Din it-talba kienet iddepożitata mill-Assoċjazzjoni Ewropea tal-Fabbrikanti tal-Fertilizzanti (EFMA) (‘l-applikant’) f’isem il-produtturi li jirrappreżentaw proporzjon kbir, f’dan il-każ aktar minn 50 % tal-produzzjoni Komnitarja totali ta’ l-AN.(5) L-applikant allega u pprovda biżżejjed evidenza prima facie li hemm probabbiltà ta’ rikorrenza ta’ dumping u ta’ dannu lill-industrija Komunitarja rigward l-importazzjonijiet ta’ l-AN li joriġina fl-Ukrajna (‘il-pajjiż ikkonċernat’).(6) Wara li kkunsidrat, b'konsultazzjoni mal-Kumitat Konsultattiv, li kienet teżisti biżżejjed xhieda biex tingħata bidu reviżjoni ta' l-iskadenza, il-Kummissjoni ħabbret fil-25 ta' Jannar 2006, permezz ta' avviż ta' inizjazzjoni ppubblikat fil- Ġurnal Uffiċjali ta' l-Unjoni Ewropea[8], l-bidu ta' reviżjoni ta’ skadenza skond l-Artikolu 11(2) tar-Regolament bażiku u ta’ reviżjoni interim parzjali skond l-Artikolu 11(3) tar-Regolament bażiku.3. L-investigazzjoni3.1. Il-perjodu ta’ investigazzjoni(7) L-investigazzjoni tal-kontinwazzjoni jew tar-rikorrenza tad- dumping kopriet il-perjodu mill-1 ta’ Jannar sal-31 ta’ Diċembru 2005 (‘il-perjodu ta’ l-investigazzjoni tar-reviżjoni’ jew ir-‘RIP’). L-eżami tat-tendenzi rilevanti għall-valutazzjoni ta’ probabbiltà ta’ kontinwazzjoni jew ta’ rikorrenza tad-dannu kopra l-perjodu mill-2002 sa tmiem il-perjodu ta’ l-investigazzjoni tar-reviżjoni (il-‘perjodu meqjus’)..3.2. Il-partijiet ikkonċernati mill-investigazzjoni(8) Il-Kummissjoni avżat uffiċjalment lill-produtturi li jesportaw, lill-importaturi u lill-utenti li huwa magħruf li huma kkonċernati u lill-assoċjazzjonijiet tagħhom, lir-rappreżentanti tal-pajjiż li jesporta, lill-applikant u lill-produtturi Komunitarji bil-bidu tar-reviżjoni ta’ skadenza. Il-partijiet interessati ngħataw l-opportunità li juru fehmithom bil-miktub u li jitolbu smigħ fi ħdan il-limitu taż-żmien stabbilit fl-avviż tal-bidu.(9) Il-partijiet interessati kollha, li talbu biex jinstemgħu u li wrew li kien hemm raġunijiet partikolari għaliex kellhom jinstemgħu, ingħataw smigħ.(10) minħabba n-numru kbir ta’ produtturi Komunitarji u ta’ importaturi fil-Komunità, tqies li kien xieraq, skond l-Artikolu 17 tar-Regolament bażiku, li jiġi eżaminat jekk għandhomx jittieħdu l-kampjuni. Sabiex il-Kummissjoni tkun tista’ tiddeċiedi jekk it-teħid tal-kampjuni tabilħaqq ikunx meħtieġ u, jekk iva, li tagħżel kampjun, il-partijiet li ssemmew aktar ’il fuq intalbu, skond l-Artikolu 17(2) tar-Regolament bażiku, biex jippreżentaw irwieħhom fi ħdan 15-il jum mill-bidu ta’ l-investigazzjoni u jipprovdu lill-Kummissjoni bl-informazzjoni mitluba fl-avviż tal-bidu.(11) Wara eżami ta’ l-informazzjoni mressqa, u meta jitqies li għaxar produtturi Komunitarji indikaw li lesti jikkooperaw, kien deċiż li, rigward il-produtturi Komunitarji, it-teħid tal-kampjuni kien meħtieġ. Importatur wieħed biss ipprovda l-informazzjoni mitluba fl-avviż tal-bidu u wera li kien lest li jikkoopera aktar mas-servizzi tal-Kummissjoni. Madanakollu, dan l-importatur kien jinsab barra mill-Komunità u matul ir-RIP ma kellu l-ebda importazzjoni tal-prodott ikkonċernat fis-suq Komunitarju. Għalhekk kien deċiż li, rigward l-importaturi, it-teħid ta’ kampjuni ma’ kienx meħtieġ.(12) Għaxar produtturi Komunitarji mlew b’mod xieraq il-formola tat-teħid ta’ kampjuni fi ħdan l-iskadenza u formalment qablu li jikkooperaw aktar fl-investigazzjoni. Rigward dawk l-għaxar produtturi Komunitarji, il-Kummissjoni għażlet, skond l-Artikolu 17 tar-Regolament bażiku, kampjun ibbażat fuq l-akbar volum rappreżentattiv tal-produzzjoni u tal-bejgħ ta’ l-AN fil-Komunità li jista’ jkun raġonevolment investigat fi ħdan iż-żmien disponibbli. L-erba’ produtturi Komunitarji li ttieħdu bħala kampjun kienu responsabbli għal 76% tal-produzzjoni totali ta’ l-industrija Komunitarja, kif iddefinita fil-premessa 51 hawn taħt, matul ir-RIP, filwaqt li l-għaxar produtturi Komunitarji li ssemmew aktar ’il fuq kienu responsabbli għal 70% tal-produzzjoni Komunitarja totali matul ir-RIP.(13) Skond l-Artikolu 17(2) tar-Regolament bażiku, il-partijiet ikkonċernati kienu kkonsultati dwar il-kampjun magħżul u ma qajmu l-ebda oġġezzjoni dwaru.(14) Intbagħtu kwestjonarji lil erba’ produtturi Komunitarji li ttieħdu bħala kampjun u lill-produtturi li jesportaw kollha magħrufa.(15) It-tweġibiet għall-kwestjonarji waslu mingħand l-erba’ produtturi Komunitarji li ttieħdu bħala kampjun u mingħand it-tliet produtturi, li minnhom żewġ produtturi li jesportaw, fil-pajjiż ikkonċernat, kif ukoll mingħand negozjant relatat wieħed.(16) Barra minn hekk, produttur wieħed fil-pajjiż analogu pprovda tweġiba kompluta għall-kwestjonarju.(17) Il-Kummissjoni fittxet u vverifikat l-informazzjoni kollha li qieset meħtieġa għal determinazzjoni tar-rikorrenza probabbli tad- dumping u tad-dannu li jirriżulta u ta’ l-interess Komunitarju. Iż-żjarat ta’ verifika twettqu fl-uffiċċji tal-kumpaniji li ġejjin:(a) In-negozjant relatat mal-produttur Ukrajn Stirol-  IBE Trading, New York, New York, l-Istati Uniti ta’ l-Amerika;(b) Il-produttur fil-pajjiż analogu-  Terra Industries, Sioux City, Iowa, l-Istati Uniti ta’ l-Amerika;(c) Il-produtturi Komunitarji li ttieħdu bħala kampjun-  Terra Nitrogen Limited, Stockton, ir-Renju Unit,-  Grande Paroisse SA, Paris, Franza,-  Zaklady Azotowe Anwil SA, il-Polonja,-  Yara SA, Brussell, il-Belġju u l-produttur reltat tiegħu Yara Sluiskil BV, Sluiskil, l-Olanda.B. IL-PRODOTT IKKONĊERNAT U L-PRODOTT SIMILI1. Il-prodott ikkonċernat(18) Il-prodott ikkonċernat huma l-fertilizzanti solidi b’ kontenut ta’ nitrat ta’ l-ammonju li jeċċedi t-80% bil-piż, li joriġina fl-Ukrajna, li jaqgħu fi ħdan il-kodiċijiet NM 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 u ex 3105 90 91. In-nitrat ta’ l-ammonju (‘AN’) huwa fertilizzant solidu tan-nitroġenu li jintuża b’mod komuni fl-agrikoltura. Jiġi manifatturat mill-ammonja u mill-aċidu nitriku, u l-kontenut tan-nitroġenu tiegħu jeċċedi 28 % bil-piż f’forma ta’ gerbub jew f’forma granulari.(19) Għandu jiġi nnotat li l-ambitu tal-prodott ikkonċernat kien iċċarat fir-Regolament (KE) Nru 945/2005.2. Il-prodott simili(20) Kif ġie stabbilit fl-investigazzjoni oriġinali, din l-investigazzjoni tar-reviżjoni kkonfermat li l-AN huwa prodott purament ta’ utilità, u l-kwalità u l-karatteristiċi fiżiċi bażiċi tiegħu huma identiċi jkun xi jkun il-pajjiż ta’ l-orġini. Il-prodott ikkonċernat u l-prodotti manifatturati u mibjugħa mill-produtturi li jesportaw fis-suq domestiku tagħhom u lil pajjiżi terzi, kif ukoll dawk manifatturati u mibjugħa mill-produtturi Komunitarji fis-suq Komunitarju u mill-produttur fil-pajjiż analogu fis-suq domestiku tal-pajjiż analogu b’hekk instab li għandhom l-istess karatteristiċi fiżiċi u kimiċi bażiċi u essenzjalment l-istess użi u għalhekk jitqiesu bħala prodotti simili fi ħdan it-tifsira ta’ l-Artikolu 1(4) tar-Regolament bażiku.C. IL-PROBABILITÀ TA' TKOMPLIJA JEW RIKORRENZA TAD- DUMPING1. ĠENERALI(21) Tliet produtturi Ukrajni tal-prodott ikkonċernat ikkooperaw fl-investigazzjoni. Tnejn mill-produtturi li kkooperaw esportaw il-prodott ikkonċernat matul ir-RIP. Hemm għall-inqas produttur wieħed magħruf li ma kkooperax tal-prodott ikkonċernat fl-Ukrajna.(22) Il-paragun tad-data li tikkonċerna l-esportazzjonijiet lejn il-Komunità provduta mill-produtturi li jesportaw u l-volum totali ta’ l-importazzjonijiet kif irrapportat mill-Eurostat kienu jindikaw li, matul ir-RIP, iż-żewġ produtturi li jesportaw kienu responsabbli għal madwar 60% ta’ l-importazzjonijiet Komunitarji kollha mill-Ukrajna. Madanakollu, jista’ jkun stabbilit li l-fatturi għall-maġġoranza l-kbira ta’ l-40% ta’ l-importazzjonijiet tal-prodott ikkonċernat li jifdal nħarġu f’Diċembru 2004 (u għalhekk mhumiex irrapportati mill-produtturi li kkooperaw), imma daħlu fil-Komunità matul ir-RIP (u għalhekk kienu inklużi fl-istatistiċi dwar l-importazzjoni). L-esportazzjonijiet li għalihom inħarġu l-fatturi f’Diċembru 2005 u li daħlu fil-Komunità f’Jannar 2006, min-naħa l-oħra, kienu insinifikanti. Fuq il-bażi ta’ dan, kien konkluż li 85%-90% ta’ l-importazzjonijiet Komunitarji kollha mill-Ukrajna matul ir-RIP saru minn produtturi li kkoperaw. Għalhekk il-livell tal-kooperazzjoni kien għoli.(23) L-importazzjonijiet totali tal-prodott ikkonċernat mill-Ukrajna kienu żgħar, jiġifieri inqas minn 1% meta pparagunati mas-suq Komunitarju kollu.2. Id- Dumping ta' importazzjonijiet matul il-perjodu ta' investigazzjoni2.1 Il-pajjiż analogu(24) Peress li l-Ukrajna ma kinitx għadha titqies bħala pajjiż b’ekonomija tas-suq fiż-żmien meta ġiet iddepożitata t-talba għal reviżjoni ta’ skadenza[9], skond l-Artikolu 2(7) tar-Regolament bażiku il-valur normali kellu jiġi ddeterminat fuq il-bażi tad-data miksuba minn produttur f’pajjiż terz b’ekonomija tas-suq. Fl-avviż tal-bidu, l-Istati Uniti ta’ l-Amerika u r-Rumanija tqiesu bħala pajjiżi analogi xierqa. Għandu jiġi mfakkar li fl-investigazzjoni oriġinali, il-Polonja ntgħażlet bħala pajjiż analogu. Peress li l-Polonja daħlet fl-Unjoni Ewropea f’Mejju 2004, m’għadiex għażla possibbli. Il-partijiet interessati kollha ngħataw l-opportunità li jikkumentaw fuq l-għażla ta’ l-Istati Uniti ta’ l-Amerika u tar-Rumanija bħala pajjiżi analogi.(25) Madanakollu, l-analiżi mwettqa wara l-pubblikazzjoni ta’ l-avviż tal-bidu wriet li s-suq Rumen għall-AN kien iddominat mill-importazzjonijiet mill-Ukrajna u mir-Russja, filwaqt li l-produtturi Rumeni kienu ferm orjentati lejn l-esportazzjoni, fejn ibiegħu biss kwantitajiet insinfikanti fis-suq domestiku tagħhom. Fuq il-bażi ta’ dan, kien konkluż li, minħabba l-istruttura li ssemmiet hawn fuq tas-suq domestiku tagħha, ir-Rumanija ma tistax titqies bħala l-għażla l-aktar xierqa għall-pajjiż analogu.(26) Produttur li kkoopera wieħed biss ressaq kummenti. Dan il-produttur li kkoopera ppropona lill-Alġerija bħala għażla aħjar, meta jitqies l-aċċess li għandhom għall-materja prima ewlenija, il-gass. F’dan ir-rigward, għandha tinġibed l-attenzjoni għall-fatt li jekk pajjiż għandux siti ta’ estrazzjoni ta’ gass naturali jew le, mhux element ewlieni għall-għażla tal-pajjiż analogu. Il-kwistjoni ewlenija hija jekk il-prezzijiet tal-gass jirriflettux il-valur tas-suq. L-eżistenza ta’ pprezzar doppju tal-gass fl-Alġerija hija indikazzjoni ċara li dan mhux il-każ u b’hekk jagħmel lill-Alġerija għażla inqas xierqa għal pajjiż analogu. Ta’ min jinnota wkoll li kemm l-Istati Uniti ta’ l-Amerika kif ukoll l-Ukrajna huma produtturi u importaturi netti tal-gass naturali, filwaqt li l-Alġerija hija esportatriċi netta tal-gass naturali. F’dan ir-rigward, l-Istati Uniti ta’ l-Amerika huma aktar simili għall-Ukrajna milli l-Alġerija.(27) Intqal ukoll li l-Istati Uniti ta’ l-Amerika ma tkunx pajjiż analogu xieraq, peress li, matul ir-RIP, iffaċċjaw prezzijiet domestiċi tal-gass eċċessivi. F’dan ir-rigward, għandu jintqal li għalkemm kien hemm prezzijiet tal-gass ferm għoljin fir-raba’ tliet xhur tar-RIP minħabba diżastri naturali, din hija sitwazzjoni li tista’ tiġi aġġustata faċilment kif ġie deskritt fil-premessa (35) t’aktar ’l isfel.(28) L-għażla ta’ l-Istati Uniti ta’ l-Amerika kienet ikkontestata wkoll fir-rigward tal-proċess ta’ produzzjoni. Kien allegat li l-proċess ta’ produzzjoni Alġerin huwa aktar simili għal dak fl-Ukrajna. Madanakollu, il-produttur ma rnexxielux jissostanzja din il-pretensjoni.(29) Minbarra dan, intqal li l-Alġerija għandha livell ta’ produzzjoni, konsum u domanda tal-konsumatur aktar simili għall-Ukrajna. Skond l-informazzjoni disponibbli, kemm il-produzzjoni Alġerina[10] kif ukoll il-konsum domestiku[11] huma insinifikanti. Min-naħa l-oħra, kemm l-Ukrajna kif ukoll l-Istati Uniti ta’ l-Amerika għandhom produzzjoni sinfikanti u swieq domestiċi kbar.(30) Rigward l-Istati Uniti ta’ l-Amerika, minkejja l-fatt li kien hemm miżuri anti-dumping fis-seħħ fuq l-importazzjonijiet ta’ l-AN li joriġina fil-pajjiż ikkonċernat, instab li huwa suq kompetittiv miftuħ, fejn numru sinifikanti ta’ produtturi domestiċi jiffaċċjaw livell konsiderevoli ta’ kompetizzjoni minn importazzjonijiet barranija li joriġinaw minn pajjiżi terzi oħra. Barra minn hekk, il-produtturi ta’ l-Istati Uniti ta’ l-Amerika għandhom bejgħ domestiku rappreżentattiv, u għandhom aċċess simili għall-materja prima bħall-produtturi Ukrajni.(31) Għalhekk, l-investigazzjoni stabbiliet li l-Istati Uniti ta’ l-Amerika għandhom jintużaw bħala pajjiż analogu xieraq. Għaldaqstant, il-kalkoli kienu bbażati fuq l-informazzjoni vverifikata mill-uniku produttur li kkoopera ta’ l-Istati Uniti ta’ l-Amerika, li pprovda tweġiba kompluta għall-kwestjonarju.2.2 Il-valur normali(32) Peress li l-Ukrajna ma kinitx għadha meqjusa bħala pajjiż b’ekonomija tas-suq fiż-żmien meta ġiet iddepożitata t-talba għar-reviżjoni ta’ skadenza, il-valur normali għall-Ukrajna kellu jiġi ddeterminat fuq il-bażi tad-data miksuba minn produttur fl-Istati Uniti ta’ l-Amerika, kif ġie spjegat fil-premessa (31) t’aktar ’il fuq.(33) Kemm kien rappreżentattiv il-bejgħ domestiku ta’ l-uniku produttur li kkoopera tal-prodott simili fil-pajjiż analogu kien ivvalutat fuq il-bażi ta’ l-esportazzjonijiet taż-żewġ produtturi li jesportaw lejn il-Komunità li kkooperaw. Għandu jiġi nnotat li tip ta’ prodott wieħed biss kien esportat lejn il-Komunità. Għalhekk ma twettqet l-ebda anliżi skond it-tip ta’ prodott.(34) Il-bejgħ domestiku ta’ l-uniku produttur li kkoopera tal-prodott simili fil-pajjiż analogu nstab li kien rappreżentattiv, peress li eċċeda b’mod sinifikanti l-volumi ta’ l-AN esportati lejn il-Komunità miż-żewġ produtturi li jesportaw Ukrajni li kkooperaw.(35) Sabiex jiġi stabbilit jekk il-bejgħ domestiku tal-produttur ta’ l-Istati Uniti ta’ l-Amerika sarx fl-andament ordinarju tan-negozju, il-prezzijiet tal-bejgħ domestiku kienu pparagunati ma’ l-ispiża tal-produzzjoni. Meta ġiet ivvalutata l-ispiża tal-produzzjoni tal-produttur ta’ l-Istati Uniti ta’ l-Amerika, instab li fir-raba’ tliet xhur kienet affetwata minn diżastri naturali. Skond l-informazzjoni ppubblikata mill-istess produttur, “ hurricanes in the U.S. Gulf during the third quarter wreaked havoc with natural gas markets and negatively affected our fourth quarter and full year results [12] (l-uragani fil-Golf ta’ l-Istati Uniti matul it-tielet tliet xhur għamel diżastru fis-swieq tal-gass naturali u affetwaw b’mod negattiv ir-riżultati tar-raba’ tliet xhur u tas-sena sħiħa tagħna).” Tabilħaqq, il-prezzijiet tal-gass ta’ l-Istati Uniti kkwotati[13] irduppjaw bejn Awissu[14] u Ottubru[15], filwaqt li fiż-żmien ta’ bejniethom l-Uragani Katrina (bejn it-23 u l-31 ta’ Awissu 2005) u Rita (bejn is-17u s-26 ta’ Settembru 2005) laqtu l-kosta tal-Golf ta’ l-Istati Uniti. Peress li l-gass naturali huwa l-element ewlieni ta’ nfiq għall-produzzjoni ta’ l-AN, l-effett kien sinifikanti u kien iwassal għal valur normali mibni artifiċjalment għoli. Għalhekk, kien deċiż li l-ispiża tal-produzzjoni għar-raba’ tliet xhur ta’ l-2005 tkun stabbilita fuq il-bażi tal-medja tal-prezzijiet tal-gass imħallsa mill-produttur matul l-ewwel disa’ xhur ta’ l-2005.(36) Fuq il-bażi ta’ dak li ntqal aktar ’il fuq, il-maġġoranza l-kbira tal-bejgħ domestiku nstab li kien bi profitt, u għaldaqstant il-valur normali kien stabbilit fuq il-prezzijiet tal-bejgħ domestiku lill-ewwel klijent domestiku indipendenti. Peress li, matul ir-RIP, il-produtturi li jesportaw Ukrajni kienu jesportaw lejn il-Komunità tip ta’ prodott wieħed biss, l-analiżi kienet limitata għal dan it-tip ta’ prodott.2.3 Il-prezz ta’ l-esportazzjoni(37) Skond l-Artikolu 2(8) tar-Regolament bażiku, il-prezz ta’ l-esportazzjoni kien stabbilit b’referenza għall-prezz effettivament imħallas jew li jista’ jitħallas għall-prodott ikkonċernat meta mibjugħ għall-esportazzjoni lejn il-Komunità. Il-bejgħ kollu mill-produtturi li jesportaw li kkooperaw sar direttament lil klijenti indipendenti fil-Komunità.2.4 Il-paragun(38) Il-valur normali u l-prezz ta’ l-esportazzjoni kienu pparagunati fuq bażi ta’ qabel il-prezz tas-suq. Sabiex ikun żgurat paragun ġust, saret konċessjoni xierqa fil-forma ta’ aġġustamenti għad-differenzi li jaffetwaw il-paragunabilità tal-prezzijiet skond l-Artikolu 2(10) tar-Regolament bażiku. Għaldaqstant, fejn kien applikabbli u appoġġjat minn evidenza verifikata, saru aġġustamenti għad-differenzi fl-ispejjeż tat-trasport, ta’ l-immaniġġjar, tat-tagħbija u fl-ispejjeż anċillari, fil-kreditu u fil-kummissjonijiet.2.5 Il-marġni tad-dumping(39) Peress li l-Ukrajna ma titqiesx ekonomija tas-suq għall-iskop ta’ din l-investigazzjoni, marġni tad- dumping mal-pajjiż kollu kien stabbilit fuq il-bażi ta’ paragun ta’ valur normali medju u mgħobbi (bil-komponenti ta’ medja ta’ fatturi) mal-prezz ta’ l-esportazzjoni medju u mgħobbi (bil-komponenti ta’ medja ta’ fatturi), skond l-Artikolu 2(11) u (12) tar-Regolament bażiku. Kif ġie ddikjarat fil-premessa (22) t’aktar ’il fuq, kien hemm kooperazzjoni kbira.(40) Il-paragun li ssemma aktar ’il fuq wera li d- dumping (madwar 30-40%) sar matul ir-RIP f’livell naqra aktar baxx milli fl-investigazzjoni oriġinali. Madanakollu, meta jitqiesu l-esportazzjonijiet limitati Ukrajni lejn il-Komunità matul ir-RIP, l-attenzjoni ewlenija ta’ l-analiżi kienet ikkonċentrata fuq il-probabbiltà ta’ kontinwazzjoni jew ta’ rikorrenza tad- dumping .3. L-iżvilupp ta’ l-importazzjonijiet jekk il-miżuri jiġu revokati3.1. Il-kapaċità żejda(41) Matul il-perjodu meqjus, it-tliet produtturi li kkooperaw żammew il-produzzjoni stabbli. Il-kapaċità tal-produzzjoni matul l-istess perjodu baqgħet stabbli wkoll. Għandhom kapaċità żejda ta’ madwar 600 000–700 000 tunnellata metrika (8%-10% tal-konsum Komunitarju) biex iżidu l-esportazzjonijiet lejn is-suq Komunitarju f’volumi konsiderevoli jekk il-miżuri jiġu revokati. Barra minn hekk, hemm għall-inqas produttur Ukrajn magħruf ieħor tal-prodott ikkonċernat li ma kkooperax ma’ l-investigazzjoni. Għalkemm il-kapaċità żejda ta’ dan il-produttur li ma kkooperax mhix magħrufa, ma jistax jiġi eskluż li din ukoll hija konsiderevoli, peress li t-tliet produtturi li kkooperaw kellhom, fuq medja, kapaċità żejda ta’ 30%.(42) Il-bejgħ domestiku tat-tliet prodotturi li kkooperaw matul il-perjodu meqjus, kienu jirrapreżentaw, fuq medja, 30%-40% tal-kapaċità ta’ produzzjoni. Għalhekk jidher diffiċli li s-suq domestiku Ukrajn jista’ jassorbi l-parti l-kbira ta’ din il-kapaċità żejda tal-produzzjoni u għalhekk kull żieda fil-produzzjoni x'aktarx li tiġi esportata.(43) Għalhekk, fin-nuqqas ta' miżuri anti-dumping , parti konsiderevoli minn dik il-kapaċità żejda tista' tiġi esportata lejn il-Komunità.3.2. Ir-relazzjoni bejn il-prezzijiet tal-bejgħ Ukrajni fi swieq oħra u l-prezz tal-bejgħ fil-Komunità(44) Analiżi tal-bejgħ mill-esportazzjoni tal-produtturi Ukrajni li kkooperaw lejn pajjiżi terzi wriet, meta pparagunat ma’ livell fuq il-fruntiera Ukrajna ta’ DAF/FOB, li bejgħ bħal dan, bejn wieħed u ieħor, sar bi prezzijiet 20%-30% aktar baxxi mill-prezzijiet tal-bejgħ lejn il-Komunità matul ir-RIP. Barra minn hekk, il-bejgħ domestiku sar bi prezzijiet 20%-30% aktar baxxi mill-prezzijiet tal-bejgħ lejn il-Komunità wkoll. Minn informazzjoni relatata mar-RIP għalhekk jidher li tkun ta’ inċentiv għall-esportazzjonijiet lejn il-pajjiżi terzi li jiġu diretti mill-ġdid lejn il-Komunità, jekk il-miżuri jiġu revokati, sabiex jibbenefikaw minn prezzijiet ogħla u minn marġnijiet aħjar.(45) Madanakollu, ġie nnotat li, mir-RIP, il-prezzijiet ta’ l-importazzjonijiet Ukrajni għall-gass naturali żdiedu b’mod sinfikanti. Peress li l-gass naturali huwa l-element ewlieni ta’ nfiq għall-produzzjoni ta’ l-AN, ma jistax jiġi eskluż li l-produtturi Ukrajni se jkollhom iżidu l-prezzijiet ta’ l-esportazzjoni tagħhom lejn il-pajjiżi terzi, biex b’hekk inaqqsu b’mod sinfikanti d-differenza fil-prezzijiet bejn il-bejgħ lill-pajjiżi terzi u l-bejgħ lill-Komunità li ssemmiet fil-premessa (44) t’aktar ’il fuq. L-evidenza preliminari[16] tabilħaqq tindika t-tnaqqis ta’ dan id-distakk.4. Konklużjoni dwar il-probabbiltà ta’ Kontinwazzjoni jew ta’ rikorrenza tad-dumping(46) L-investigazzjoni wriet li tnejn mill-produtturi li kkooperaw komplew bil-prattiċi tad- dumping tagħhom minkejja l-miżuri fis-seħħ. Barra minn hekk, id-direzzjoni l-ġdida lejn il-Komunità li ngħataw il-kwantitajiet li bħalissa jinbiegħu lil pajjiżi terzi ma tistax tkun eskluża.(47) Barra minn hekk, il-prezzijiet medji mwieżna ta' esportazzjoni tal-produtturi esportaturi li qed jikkooperaw lejn swieq ta' pajjiżi terzi huma wkoll iktar baxxi sew mil-livell ta' prezz prevalenti fil-Komunità. Meta dan jittieħed flimkien mal-kapaċità żejda, hemm inċentiva għall-esportaturi produtturi Ukrajni biex jixxiftjaw lejn is-suq Komunitarju bi prezzijiet probabbilment soġġetti għal dumping jekk il-miżuri jiġu revokati.D. DEFINIZZJONI TA' L-INDUSTRIJA KOMUNITARJA(48) Fi ħdan il-Komunità, il-prodott simili jiġi manifatturat minn 14-il produttur li l-produzzjoni tagħhom tikkostitiwxxi l-produzzjoni Komunitarja totali tal-prodott simili fi ħdan it-tifsira ta’ l-Artikolu 4(1) tar-Regolament bażiku.(49) Għandu jiġi nnotat li meta pparagunati ma’ l-investigazzjoni oriġinali, il-kumpaniji “Hydro Agri” ngħataw l-isem il-ġdid ta’ “Yara”. Ħames kumpaniji mill-erbatax saru parti mill-industrija Komunitarja minħabba t-tkabbir ta’ l-Unjoni Ewropea fl-2004.(50) Mill-14-il produttur Komunitarju, għaxar kumpaniji kkooperaw ma’ l-investigazzjoni, u lkoll issemmew fit-talba għar-reviżjoni. L-erba’ produtturi li jifdal (‘produtturi Komunitarji oħra’) ippreżentaw irwieħhom fi ħdan il-limiti taż-żmien u bagħtu l-informazzjoni mitluba sabiex jittieħdu l-kampjuni. Madanakollu, ma offrew l-ebda kooperazzjoni ulterjuri. Għaldaqstant, l-għaxar produtturi li ġejjin qablu li jikkooperaw:-  Achema AB (Il-Litwanja),-  Zaklady Azotowe Anwil SA, (Il-Polonja),-  BASF AG (Il-Ġermanja),-  DSM Agro (L-Olanda),-  Fertiberia SA (Spanja),-  Grande Paroisse SA (Franza),-  Nitrogénművek Rt (L-Ungerija),-  Terra Nitrogen Limited (Ir-Renju Unit),-  Yara (Il-Ġermanja, l-Italja, l-Olanda u r-Renju Unit),-  Zaklady Azotowe Tarnowie (Il-Polonja).(51) Peress li dawn l-għaxar produtturi Komunitarji kienu responsabbli għal 70% tal-produzzjoni Komunitarja totali matul ir-RIP, għalhekk jitqies li l-għaxar produtturi Komunitarji li ssemmew aktar ’il fuq huma responsabbli għal proporzjon kbir tal-produzzjoni Komunitarja totali tal-prodott simili. Għalhekk jitiqes li jikkostitwixxu l-industrija komunitarja fi ħdan it-tifsira ta’ l-Artikolu 4(1) u ta’ l-Artikolu 5(4) tar-Regolament bażiku u minn hawn ’il quddiem se jissejħu l-‘industrija Komunitarja’.(52) Kif ġie indikat fil-premessi (11) u (14) t’aktar ’il fuq, intgħażel kampjun li kien jikkonsisti minn erba’ kumpaniji. Il-produtturi Komunitarji kollha li ttieħdu bħala kampjun ikkooperaw u bagħtu tweġibiet għall-kwestjonarju fi ħdan l-iskadenzi. Barra minn hekk, is-sitt produtturi li kkooperaw li fadal ipprovdew kif kien xieraq ċerta data ġenerali għall-analiżi tad-dannu.E IS-SITWAZZJONI FIS-SUQ KOMUNITARJU1. Il-konsum fis-suq Komunitarju(53) Il-konsum Komunitarju apparenti kien stabbilit fuq il-bażi tal-volumi tal-bejgħ ta’ l-industrija Komunitarja fis-suq Komunitarju, il-volumi tal-bejgħ tal-produtturi Komunitarji l-oħra fis-suq Komunitarju, u d-data tal-Eurostat għall-importazzjonijiet kollha fl-UE. Meta jitqies it-tkabbir ta’ l-Unjoni Ewropea fl-2004, minħabba ċ-ċarezza u l-konsistenza ta’ l-analiżi, il-konsum kien stabbilit fuq il-bażi tas-suq ta’ l-UE-25 matul il-perjodu meqjus kollu.(54) Bejn l-2002 u r-RIP, il-konsum Komunitarju naqas bi ftit b’1%. Iż-żjieda ta’ 4% irreġistrata fl-2003 ma tbiddlitx fl-2004 li jindika stabilizzazzjoni, filwaqt li t-tnaqqis ulterjuri (-1%) irreġistrat fir-RIP jindika tendenza xi ftit ’l isfel.2002 | 2003 | 2004 | RIP |Konsum totali tal-KE f’tunnellati metriċi | 7 757 697 | 8 099 827 | 7 775 470 | 7 641 817 |Indiċi (2002=100) | 100 | 104 | 100 | 99 |2. Il-volum, is-sehem mis-suq u l-prezzijiet ta’ l-importazzjonijiet mill-Ukrajna(55) Il-volumi, l-ishma mis-suq u l-prezzijiet medji ta’ l-importazzjonijiet mill-Ukrajna żviluppaw kif ġie stabbilit aktar ’l isfel. It-tendenzi fil-kwantitajiet u fil-prezzijiet li ġejjin huma bbażati fuq l-Eurostat.2002 | 2003 | 2004 | RIP |Volum ta’ l-importazzjonijiet (tunnellata metrika) | 212 827 | 123 477 | 51 031 | 62 077 |Sehem mis-suq | 2.7% | 1.5% | 0.7% | 0.8% |Prezzijiet ta’ l-importazzjonijiet (EUR/tunnellata metrika) | 88 | 83 | 112 | 122 |Indiċi (2002=100) | 100 | 94 | 127 | 139 |(56) Il-volum ta’ l-importazzjonijiet mill-Ukrajna naqas b’mod konsistenti matul il-perjodu meqjus kollu. Is-sehem mis-suq tagħhom ukoll naqas minn 2.7% fl-2002 għal 0.8% fir-RIP. Il-prezzijiet evolvew b’mod pożittiv minn 88 għal 122 EUR/tunnellata metrika matul il-perjodu meqjus. Din l-evoluzzjoni tirrifletti l-aktar kondizzjonijiet favorevoli tas-suq deskritti wkoll fil-premessa (73) hawn taħt.(57) Sabiex ikun ikkalkulat il-livell tat-tnaqqis tal-prezzijiet taħt il-prezz normali matul ir-RIP, il-prezzijiet ta’ qabel il-prezz tas-suq ta’ l-industrija Komunitarja lil klijenti mhux relatati ġew ipparagunati mal-prezzijiet CIF ta’ l-importazzjoni fuq il-fruntiera Komunitarja, tal-produtturi li jesportaw li kkooperaw tal-pajjiż ikkonċernat, aġġustati b’mod xieraq sabiex jirriflettu l-prezz ta’ wara l-konsenja. Il-paragun wera li l-importazzjonijiet mill-Ukrajna kienu qed iwaqqgħu l-prezzijiet ta’ l-industrija Komunitarja b’10 sa 15%.3. L-importazzjonijiet minn pajjiżi oħra(58) Il-volum ta’ l-importazzjonijiet minn pajjiżi terzi oħra matul il-perjodu meqjus jintwera fit-tabella t’aktar ’l isfel. It-tendenzi fil-kwantitajiet u fil-prezzijiet li ġejjin huma wkoll ibbażati fuq l-Eurostat.2002 | 2003 | 2004 | RIP |Volum ta’ importazzjonijiet mir-Russja (tunnellata metrika) | 690 233 | 528 609 | 504 026 | 257 921 |Sehem mis-suq | 8.9% | 6.5% | 6.5% | 3.4% |Prezzijiet ta’ importazzjonijiet mir-Russja (EUR/tunnellata metrika) | 79 | 77 | 106 | 123 |Volum ta’ importazzjonijiet mill-Ġeorġja (tunnellata metrika) | 86 517 | 100 025 | 132 457 | 153 844 |Sehem mis-suq | 1.1% | 1.2% | 1.7% | 2.0% |Prezzijiet ta’ importazzjonijiet mill-Ġeorġja (EUR/tunnellata metrika) | 103 | 113 | 137 | 164 |Volum ta’ importazzonijiet mir-Rumanija (tunnellata metrika) | 186 834 | 14 114 | 107 585 | 111 126 |Sehem mis-suq | 2.4% | 0.2% | 1.4% | 1.5% |Prezzijiet ta’ importazzjonijiet mir-Rumanija (EUR/tunnellata metrika) | 117 | 113 | 126 | 144 |Volum ta’ importazzjonijiet mill-Bulgarija (tunnellata metrika) | 160 423 | 140 677 | 79 716 | 73 441 |Sehem mis-suq | 2.1% | 1.7% | 1.0% | 1.0% |Prezzijiet ta’ importazzjonijiet mill-Bulgarija (EUR/tunnellata metrika) | 133 | 139 | 157 | 176 |Volum ta’ importazzjonijiet mill-Eġittu (tunnellata metrika) | 63 368 | 133 427 | 16 508 | 46 249 |Sehem mis-suq | 0.8% | 1.6% | 0.2% | 0.6% |Prezzijiet ta’ importazzjonijiet mill-Eġittu (EUR/tunnellata metrika) | 148 | 142 | 193 | 199 |Volum ta’ importazzjonijiet mill-pajjiżi l-oħra kollha (tunnellata metrika) | 94 915 | 128 213 | 54 510 | 17 752 |Sehem mis-suq | 1.2% | 1.6% | 0.7% | 0.2% |Prezzijiet ta’ importazzjonijiet mill-pajjiżi l-oħra kollha (EUR/tunnellata metrika) | 124 | 124 | 141 | 169 |(59) L-ewwelnett, għandu jiġi nnotat li, mill-2002 sar-RIP, il-pajjiżi kollha li ssemmew hawn fuq naqsu l-volumi ta’ l-esportazzjoni tagħhom bl-eċċezzjoni tal-Ġeorġja, li żiedet b’mod moderat is-sehem mis-suq Komunitarju tagħha minn 1.1% fl-2002 għal 2% fir-RIP. Rigward il-prezzijiet ta’ l-esportazzjoni, il-pajjiżi kollha li ssemmew hawn fuq esportaw lejn il-Komunità bi prezzijiet ogħla mill-prezzijiet ta’ l-industrija Komunitarja fir-RIP u f’uħud mill-każi matul il-perjodu meqjus kollu, bl-eċċezzjoni tar-Russja u tar-Rumanija. Fil-każ ta’ l-importazzjonijiet mir-Russja, minn April 2002, permezz tar-Regolament tal-Kunsill (KE) Nru 658/2002[17], ġew soġġetti għal dazju anti-dumping ta’ EUR 47.07 għal kull tunnellata metrika. F’dan ir-rigward, għandu jiġi nnotat li l-prezzijiet ta’ l-importazzjonijiet kienu konsistentement aktar baxxi minn dawk mill-Ukrajna, matul il-perjodu meqjus kollu bl-eċċezzjoni tar-RIP. Rigward il-prezzijiet Rumeni, kienu aktar baxxi mill-prezzijiet ta’ l-industrija Komunitarja, imma l-volumi ta’ l-esportazzjoni naqsu minn 187 elf tunnellata metrika fl-2002 għal 111 elf tunnellata metrika fir-RIP, li jirrappreżenta tnaqqis minn sehem mis-suq baxx ta’ 2.4% fl-2002 għal 1.5% fir-RIP.4. Is-sitwazzjoni ekonomika ta’ l-industrija Komunitarja(60) Skond l-Artikolu 3(5) tar-Regolament bażiku, il-Kummissjoni eżaminat il-fatturi ekonomiċi u l-indiċijiet rilevanti kollha li jaffetwaw l-istat ta’ l-industrija Komunitarja.4.1. Rimarki preliminari(61) Tlieta mill-produtturi ta’ l-industrija Komunitarja li kkooperaw instab li jużaw il-prodott simili għall-ipproċessar ulterjuri għal prodotti fertilizzanti mħallta jew sintetiċi li barra minn hekk huma fertilizzanti nitroġeniċi eqreb tal-punt tal-bejgħ milli tal-punt tal-produzzjoni jew tal-manifattura li fihom minbarra n-nitroġenu, fosfru li jinħall fl-ilma, jew/u potassju li jinħall fl-ilma, li huma n-nutrijenti fertilizzanti primarji l-oħra. Dawn il-prodotti, b’kontenut ta’ nitrat ta’ l-ammonju ta’ inqas minn 80% bil-piż, ma jikkompetux fis-suq mal-prodott simili.(62) Trasferimenti vinkolanti interni bħal dawn tal-produzzjoni ta’ l-AN ma jidħlux fis-suq miftuħ u b’hekk mhumiex f’kompetizzjoni diretta ma’ l-importazzjonijiet tal-prodott ikkonċernat. Għalhekk kien eżaminat jekk u sa liema punt l-użu sussegwenti tal-produzzjoni ta’ l-industrija Komunitarja tal-prodott simili trid titqies fl-analiżi. Peress li l-investigazzjoni wriet li l-użu vinkolanti jirrappreżenta frazzjoni insinifikanti tal-produzzjoni ta’ l-industrija Komunitarja, jiġifieri sa 2%, ma tqiesx li kien hemm għalfejn issir distinzjoni bejn is-suq liberu u dak vinkolanti. Minħabba ċ-ċarezza u t-trasparenza, però, il-volumi ta’ l-AN prodotti mill-industrija Komunitarja u li ntużaw bħala trasferimenti vinkolanti jissemmew fil-premessa (64) t’aktar ’l isfel.(63) Fejn intuża t-teħid tal-kampjuni, skond il-prattika stabbilita, ċerti indikaturi tad-dannu (il-produzzjoni, il-kapaċità tal-produzzjoni, l-istokks, il-bejgħ, is-sehem mis-suq, it-tkabbir u l-impjiegi) jiġu analizzati għall-industrija Komunitarja kollha (C.I. (industrija Komunitarja): fit-tabelli inklużi), filwaqt li dawk l-indikaturi tad-dannu li huma relatati mar-rendimenti tal-kumpaniji individwali, jiġifieri l-prezzijiet, l-ispejjeż tal-produzzjoni, il-profitti, il-pagi, l-investimenti, il-profitt fuq l-investiment, id-dħul u l-ħruġ tal-flus, il-ħila li jinġabar kapital jiġu eżaminati fuq il-bażi ta’ l-informazzjoni miġbura fuq il-livell tal-produtturi Komunitarji li ttieħdu bħala kampjun (S.P. fit-tabelli inklużi).4.2. Id-data relatata ma’ l-industrija Komunitarja kollha(a) Il-produzzjoni(64) Bejn l-2002 u r-RIP, il-produzzjoni ta’ l-industrija Komunitarja żdiedet b’7%, jiġifieri minn livell ta’ madwar 5.1 miljun tunnellata metrika fl-2002 għal livell ta’ madwar 5.4 miljun tunnellata metrika fir-RIP. Rigward il-produzzjoni li ntużat għat-trasferimenti vinkolanti, tibqa’ prattikament stabbli u ferm baxxa matul il-perjodu meqjus kollu, biex b’hekk turi li ma tistax taffetwa l-istampa tad-dannu ta’ l-industrija Komunitarja.2002 | 2003 | 2004 | RIP |Produzzjoni tas-C.I. (tunnellata metrika) | 5 075 456 | 5 424 732 | 5 358 283 | 5 446 307 |Indiċi (2002 = 100) | 100 | 107 | 106 | 107 |Produzzjoni tas-C.I. li ntużat għat-trasferimenti vinkolanti | 83 506 | 83 911 | 93 187 | 107 461 |Bħala % tal-produzzjoni totali | 1.6% | 1.5% | 1.7% | 2.0% |Sors: Min għamel l-ilment, it-tweġibiet għall-kwestjonarju tat-teħid tal-kampjuni u t-tweġibiet verifikati għall-kwestjonarju(b) Ir-rati tal-kapaċità u ta’ l-użu tal-kapaċità(65) Il-kapaċità tal-produzzjoni baqgħet prattikament stabbli matul il-perjodu meqjus kollu. Minħabba t-tkabbir fil-produzzjoni, l-użu tal-kapaċità li rriżulta żdied, minn livell ta’ 52% fl-2002 għal livell ta’ 56% fir-RIP. Kif diġà ġie nnotat fl-investigazzjoni oriġinali, l-użu tal-kapaċità għal din it-tip ta’ produzzjoni u ta’ industrija jista’ jiġi affetwat mill-produzzjoni ta’ prodotti oħra li jistgħu jiġu manifatturati fuq l-istess tagħmir tal-produzzjoni u għalhekk huwa inqas ta’ valur bħala indikatur tad-dannu.2002 | 2003 | 2004 | RIP |Il-kapaċità tal-produzzjoni tas-C.I. (tunnellata metrika) | 9 813 156 | 9 843 266 | 9 681 968 | 9 718 866 |L-użu tal-kapaċità tas-C.I. | 52% | 55% | 55% | 56% |(c) L-istokks(66) Mill-2002 sar-RIP, il-livell ta’ l-istokks ta’ l-egħluq ta’ l-industrija Komunitarja naqas b’għaxar punti perċentwali. Tnaqqis f’daqqa li kien irreġistrat fl-2003 u fl-2004 kien minħabba żjieda fil-bejgħ, b’mod partikolari l-esportazzjonijiet ta’ l-industrija Komunitarja (ara l-premessa t’hawn taħt), aktar milli fil-volumi tal-produzzjoni.2002 | 2003 | 2004 | RIP |L-istokks ta’ l-egħluq tas-C.I. (tunnellata metrika) | 312 832 | 216 857 | 163 824 | 282 942 |Indiċi (2002 = 100) | 100 | 69 | 52 | 90 |(d) Il-volum tal-bejgħ(67) Bejn l-2002 u r-RIP, il-bejgħ min-naħa ta’ l-industrija Komunitarja fis-suq Komunitarju żdied bi 13%. Dan l-iżvilupp irid jitqies fl-isfond ta’ konsum li naqas bi ftit fis-suq Komunitarju.2002 | 2003 | 2004 | RIP |Il-volum tal-bejgħ fil-KE tas-C.I. EC (tunnellata metrika) | 4 499 898 | 5 045 582 | 4 975 864 | 5 074 188 |Indiċi (2002 = 100) | 100 | 112 | 111 | 113 |Il-volum tal-bejgħ tas-S.P. lil pajjiżi terzi (tunnellata metrika) | 420 588 | 528 437 | 522 349 | 373 106 |Indiċi (2002 = 100) | 100 | 126 | 124 | 89 |(e) Is-sehem mis-suq(68) Bejn l-2002 u r-RIP, żdied is-sehem mis-suq miżmum mill-industrija Komunitarja. Speċifikatament, l-industrija Komunitarja rebħet aktar minn 8 punti perċentwali ta’ sehem mis-suq matul il-perjodu meqjus.2002 | 2003 | 2004 | RIP |Sehem mis-suq ta’ l-industrija Komunitarja | 58.0% | 62.3% | 64.0% | 66.4% |Indiċi (2002 = 100) | 100 | 107 | 110 | 114 |(f) It-tkabbir(69) Tul il-perjodu meqjus, l-industrija Komunitarja rebħet sehem mis-suq f’suq li kien qed jiċkien bi ftit.(g) L-impjiegi(70) Bejn l-2002 u r-RIP, il-livell ta’ l-impjiegi ta’ l-industrija Komunitarja naqas b’5%, filwaqt li l-produzjoni żdiedet, biex b’hekk jirrifletti t-tħassib ta’ l-industrija li żżid kontinwament il-produttività u l-kompetittività tagħha.2002 | 2003 | 2004 | RIP |Impjiegi fis-C.I. relatati mal-prodott ikkonċernat | 1 653 | 1 613 | 1 593 | 1 572 |Indiċi (2002 = 100) | 100 | 98 | 96 | 95 |(h) Il-produttività(71) Bejn l-2002 u r-RIP il-produzzjoni għal kull persuna impjegata mill-industrija Komunitarja fis-sena żdiedet sostanzjalment, biex b’hekk turi l-impatt pożittiv ikkombinat ta’ tnaqqis fl-impjiegi u ta’ żjieda fil-produzzjoni ta’ l-industrija Komunitarja.2002 | 2003 | 2004 | RIP |Produttività tas-C.I. (tunnellata metrika għal kull impjegat) | 3 071 | 3 362 | 3 364 | 3 464 |Indiċi (2002 = 100) | 100 | 109 | 110 | 113 |(i) Id-daqs tal-marġni tad-dumping(72) Fejn jikkonċerna l-impatt fuq l-industrija Komunitarja tad-daqs tal-marġni effettiv tad- dumping , meta jitqies il-volum żgħir ta’ l-importazzjonijiet mill-Ukrajna ta’ bħalissa, dan l-impatt jitqies bħala li mhux sinfikanti u l-indikatur mhux ta’ valur.4.3. Id-data relatata mal-produtturi Komunitarji li ttieħdu bħala kampjun(a) Il-prezzijiet tal-bejgħ u l-fatturi li jaffetwaw il-prezzijiet domestiċi(73) Fl-2004 u fir-RIP, il-prezz tal-bejgħ nett medju tal-produtturi ta’ l-industrija Komunitarja li ttieħdu bħala kampjun żdied sostanzjalment, li jirrifletti l-kondizzjonijiet favorevoli prevalenti tas-suq internazzjonali ta’ l-AN matul l-istess perjodu.2002 | 2003 | 2004 | RIP |Prezz ta’ unità tas-S.P. fis-suq tal-KE (EUR/tunnellata metrika) | 132 | 133 | 146 | 167 |Indiċi (2002 = 100) | 100 | 101 | 111 | 127 |(b) Il-pagi(74) Bejn l-2002 u r-RIP, il-paga medja għal kull impjegat żdiedet b’9%, kif turi t-tabella t’hawn isfel. Fid-dawl tar-rata ta’ l-inflazzjoni u tat-tnaqqis ġenerali fl-impjiegi, din iż-żjieda fil-pagi titqies bħala waħda moderata.2002 | 2003 | 2004 | RIP |Spiża tax-xogħol annwali għal kull impjegat (000 EUR) | 46.5 | 46.8 | 46.7 | 50.5 |Indiċi (2002 = 100) | 100 | 101 | 100 | 109 |(c) L-investimenti(75) Matul il-perjodu meqjus, l-investimenti annwali fil-prodott simili magħmula mill-erba’ produtturi li ttieħdu bħala kampjun żviluppaw b’mod pożittiv, jiġifieri b’69 %, għalkemm urew xi varjazzjonijiet. Dawn l-investimenti kienu relatati prinċipalment mal-modernizzazzjoni tal-makkinarju. Dan juri l-isforzi min-naħa ta’ l-industrija Komunitarja biex ittejjeb kontinwament il-produttività u l-kompetittività tagħha. Ir-riżultati jidhru fl-evoluzzjoni tal-produttività li, matul l-istess perjodu, żdiedet sostanzjalment (ara l-premessa (71) t’aktar ’il fuq).2002 | 2003 | 2004 | RIP |Investimenti netti tas-S.P. (000 EUR) | 21 079 | 16 751 | 22 287 | 35 546 |Indiċi (2002 = 100) | 100 | 79 | 106 | 169 |(d) Il-profitti u l-profitti fuq l-investimenti(76) Il-profitti tal-produtturi li ttieħdu bħala kampjun juru titjib gradwali, l-aktar mill-2003 u laħqu l-livell ta’ 8.2% matul ir-RIP. F’dan ir-rigward, għandu jiġi nnotat li fl-investigazzjoni oriġinali, kien stabbilit marġni ta’ profitti ta’ 8% li jista’ jintlaħaq fin-nuqqas ta’ dumping dannuż. Il-profitti fuq l-investimenti (ROI), espressi bħala l-profitt f’perċentwali tal-valur kontabbli nett ta’ l-investimenti, prinċipalment segwew it-tendenzi tal-profitti tul il-perjodu meqjus kollu.2002 | 2003 | 2004 | RIP |Profitti tal-bejgħ fil-KE tas-S.P. lil klijenti mhux relatati (% tal-bejgħ nett) | 3.9% | 5.5% | 7.6% | 8.2% |Indiċi (2002 = 100) | 100 | 139 | 194 | 209 |ROI tas-S.P. (profitt f’% tal-valur kontabbli nett ta’ l-investiment) | 10.1% | 14.0% | 20.0% | 25.5% |Indiċi (2002 = 100) | 100 | 139 | 197 | 252 |(e) Id-dħul u l-ħruġ tal-flus u l-ħila li jinġabar kapital(77) Matul il-perjodu meqjus, id-dħul u l-ħruġ tal-flus żdied bi 13-il punt perċentwali. Dan l-iżvilupp huwa allinjat ma’ l-iżvilupp tal-profitti ġenerali matul il-perjodu meqjus.2002 | 2003 | 2004 | RIP |Id-dħul u l-ħruġ tal-flus tas-S.P. (000 EUR) | 59 631 | 61 446 | 69 848 | 67 216 |Indiċi (2002 = 100) | 100 | 103 | 117 | 113 |(78) L-investigazzjoni ma żvelat l-ebda diffikultà li ltaqgħu magħha l-produtturi Komunitarji li ttieħdu bħala kampjun biex jiġbru kapital. F’dan ir-rigward, għandu jiġi nnotat li peress li diversi kumpaniji huma parti minn gruppi kbar, dawn jiffinanzjaw l-attivitajiet tagħhom fi ħdan il-grupp li jappartjenu għalih jew permezz ta’ skemi ta’ ppuljar tal-flus jew permezz ta’ self fi ħdan il-grupp mogħti mill-kumpaniji parent .5. Konklużjoni(79) Bejn l-2002 u r-RIP, l-indikaturi tad-dannu kollha żviluppaw b’mod pożittiv: żdied il-volum tal-produzzjoni ta’ l-industrija Komunitarja, il-prezzijiet tal-bejgħ ta’ unità u l-volumi tal-bejgħ ta’ l-industrija komunitarja żdiedu u l-profitti tjiebu sostanzjalment u skond il-prezzijiet. Il-profitti fuq l-investiment u d-dħul u l-ħruġ tal-flus evolvew b’mod pożittiv ukoll. Il-pagi żviluppaw b’mod moderat u l-industrija Komunitarja kompliet tinvesti.(80) Barra minn hekk is-sehem mis-suq Komunitarju żdied b’9% f’suq li ċkien bi ftit. Il-produttività żdiedet sostanzjalment ukoll li tirrifletti l-evoluzzjoni pożittiva tal-produzzjoni u l-isforzi ta’ l-industrija Komunitarja biex ittejjibha permezz ta’ investimenti.(81) B’kollox, is-sitwazzjoni ta’ l-industrija Komunitarja tjiebet b’mod sinifikanti meta pparagunata mas-sitwazzjoni tagħha qabel l-impożizzjoni tal-miżuri anti-dumping fuq l-importazzjonijiet ta’ l-AN mill-pajjiż ikkonċernat fl-2001. Għalhekk, il-miżuri kellhom impatt pożittiv ċar fuq is-sitwazzjoni ekonomika ta’ l-industrija Komunitarja.(82) Għalhekk qed jiġi konkluż li l-qagħda ta' l-industrija Komunitarja tjiebet bil-mod il-mod matul il-perjodu kkunsidrat, kif imqabbel mal-perjodu ta' qabel l-impożizzjoni tal-miżuri.F. IL-PROBABBILTÀ TA’ RIKORRENZA TAD-DANNU1. Ġenerali(83) Peress li mhemm l-ebda kontinwazzjoni ta’ dannu materjali kkawżat mill-importazzjonijiet mill-pajjiż ikkonċernat, l-analiżi ffokat fuq il-probabbiltà ta’ rikorrenza tad-dannu. F’dan ir-rigward, kienu analizzati żewġ parametri ewlenija: (i) il-volumi u l-prezzijiet possibbli ta’ l-esportazzjoni tal-pajjiż ikkonċernat, u (ii) l-effett ta’ dawk il-volumi u l-prezzijiet ipprojettati mill-pajjiż ikkonċernat fuq l-industrija Komunitarja.2. Il-volumi u l-prezzijiet possibbli ta’ esportazzjoni tal-pajjiż ikkonċernat(84) Kif jintwera fil-premessa (41), hemm kapaċità żejda magħrufa ta’ madwar 600-700 elf tunnellata metrika tal-produtturi Ukrajni li kkooperaw, li tirrappreżenta 8-10% tas-suq Komunitarju. Din il-kapaċità żejda tindika li l-produtturi Ukrajni għandhom il-possibbiltà li jżidu l-produzzjoni kurrenti tagħhom u b’hekk anki l-esportazzjonijiet tagħhom ta’ l-AN.(85) Barra minn hekk, meta jitqies is-suq domestiku relattivament żgħir, il-produtturi Ukrajni qed jiddependu ferm fuq l-esportazzjonijiet lejn pajjiżi terzi. Kif intwera fit-tabella t’hawn isfel, l-esportazzjonijiet Ukrajni lejn pajjiżi terzi fl-2005 kienu ta’ madwar 847 elf tunnellata b’kollox, li jirrappreżentaw madwar 11% tas-suq Komunitarju.Esportazzjonijiet Ukrajni lejn pajjiżi terzi: | 2004 | 2005 |It-Turkija | Volum f’tunnellata metrika | 295 436 | 292 943 |Prezz f’EUR/tunnellata metrika* | 98 | 98 |L-Eġittu | Volum f’tunnellata metrika | 81 522 | 183 248 |Prezz f’EUR/tunnellata metrika* | 95 | 97 |Il-Marokk | Volum f’tunnellata metrika | 92 541 | 62 879 |Prezz f’EUR/tunnellata metrika* | 96 | 94 |L-Indja | Volum f’tunnellata metrika | 42 456 | 48 256 |Prezz f’EUR/tunnellata metrika* | 77 | 106 |Is-Sirja | Volum f’tunnellata metrika | 50 851 | 41 143 |Prezz f’EUR/tunnellata metrika* | 100 | 110 |Il-Brażil | Volum f’tunnellata metrika | 8 000 | 38 870 |Prezz f’EUR/tunnellata metrika* | 74 | 91 |Il-Malasja | Volum f’tunnellata metrika | - | 35 913 |Prezz f’EUR/tunnellata metrika* | 101 |L-Arġentina | Volum f’tunnellata metrika | 28 790 | 28 815 |Prezz f’EUR/tunnellata metrika* | 99 | 97 |Pajjiżi oħra | Volum f’tunnellata metrika | 140 225 | 114 783 |Prezz f’EUR/tunnellata metrika* | 90 | 106 |Esportazzjonijiet totali lejn pajjiżi terzi | Volum f’tunnellata metrika | 739 821 | 846 849 |Prezz f’EUR/tunnellata metrika* | 95 | 99 |Sors: Statistiċi Ukrajni,,*: Il-prezz ta’ unità huwa bbażat fuq il-valur doganali tal-prodott fil-fruntiera Ukrajna. Dan il-valur jista’ jitqies bħala li huwa paragunabbli għall-valur ta’ l-importazzjonijiet fil-Komunità li joriġinaw fl-Ukrajna bbażat fuq l-Eurostat(86) Kif wieħed jista’ jara mit-tabella, mill-2004 sa l-2005, l-Ukrajna żiedet il-volum ta’ l-esportazzjonijiet ta’ l-AN lejn pajjiżi terzi tagħha. Dawn l-esportazzjonijiet saru bi prezzijiet sostanzjalment aktar baxxi mill-esportazzjonijiet lejn il-Komunità.(87) Fil-kuntest ta' dan ta' hawn fuq, is-suq tal-Komunità jidher li huwa attraenti għall-produtturi esportaturi Ukrajni f'termini ta' prezzijiet kif imqabbla mas-swieq l-oħra kollha ta' esportazzjoni. Fuq din il-bażi, bir-raġun huwa mistenni li parti konsiderevoli tal-volumi esportati lejn pajjiżi terzi x'aktarx li jkunu diretti lejn is-suq tal-Komunità, jekk il-miżuri jitħallew jiskadu, minkejja l-indikazzjonijiet bikrija tat-tnaqqis tal-qabża fid-differenza fil-prezz bejn bejgħ lill-pajjiżi terzi u bejgħ lill-Komunità msemmi fil-premessa (45) hawn fuq. Il-viċinanza relattiva tas-suq tal-Komunità, kif imqabbel ma' swieq oħra ta' esportazzjoni, trendih ukoll aktar attraenti u dan għalhekk iwassal biex l-esportazzjonijiet kurrenti mill-produtturi Ukrajni lejn pajjiżi terzi jingħataw direzzjoni oħra. .(88) Minħabba l-pożizzjoni dgħajfa tas-suq kurrenti tal-prodotti Ukrajni fil-KE, l-esportaturi Ukrajni jkunu jridu madankollu jirbħu mill-ġdid is-sehem mitluf tas-suq jew iwessgħu l-bażi tagħhom ta' klijenti u x'aktarx li jagħmlu dan bi prezzijiet iddampjati kif stabbilit matul l-RIP.(89) L-applikant argumenta li, tul il-perjodu meqjus, il-profitt ta’ l-industrija Komunitarja kien effettivament fqir ħafna u kien biss matul l-RIP, li laħaq ir-rata ta’ 8%. Huwa argumenta wkoll li industrija intensiva fil-kapital bħall-industrija tal-fertilizzanti ma setgħetx tibqa’ attiva tul perjodu twil ta’ żmien, jiġifieri żżomm u tissostitwixxi l-kapital u l-operazzjonijiet kollha b’rata ta’ profitt bħal din. F’dan ir-rigward, l-ewwelnett għandu jiġi nnotat li r-rata ta’ profitt mhux dannuża ta’ 8%, li kienet stabbilita fl-investigazzjoni oriġinali tqieset bħala profitt normali li din it-tip ta’ industrija għandha tistenna li tilħaq fin-nuqqas ta’ dumping dannuż. Madankollu, matul dik l-investigazzjoni oriġinali, ġie ukoll stabbilit li minħabba d- dumping dannuż minn inter alia l-Ukrajna, il-kapaċità ta' profitt kienet marret għall-agħar u saret - 12,4%. Għalhekk, jekk il-miżuri jiġu revokati, hemm riskju li l-kapaċità ta' profitt tonqos għal perċentwali 'l isfel sewwa r-rata mhux dannuża.)(90) Ta' min jinnota li madwar 80% ta' l-esportazzjonijiet Ukrajni lejn is-suq tal-Komunità matul l-RIP saru taħt impenn ta' prezz. Madankollu, il-prezzijiet kienu 20-25% aktar mill-prezz minimu ta' importazzjoni ta' dan l-impenn. Ta' min, iżda, jinnota li l-impenn kien suġġett għal limitu kwantitattiv u li għalhekk, ma kienx possibbli li wieħed jasal għal konklużjoni ġenerali dwar x'kien se jkun l-aġir ta' l-esportaturi dwar il-prezz fin-nuqqas ta' dan il-limitu kwantittativ.(91) Fuq il-bażi ta' dan ta' hawn fuq, x'aktarx li volumi sinifikanti ta' AN prodotti fl-Ukrajna jerġgħu jiġu diretti lejn is-suq tal-Komunità bi prezzijiet iddampjati li jimminaw b'mod sostanzjali l-prezzijiet ta' l-industrija tal-Komunità, jekk il-miżuri jitħallew jiskadu.3. L-impatt fuq l-industrija Komunitarja ta’ l-effetti tal-volumi u tal-prezzijiet ta’ l-esportazzjoni projettati f’każ ta’ revoka tal-miżuri(92) Fid-dawl tal-probabilità msemmija hawn fuq ta' żieda sinifikanti tal-volumi ta' esportazzjoni mill-Ukrajna lejn is-suq tal-Komunità bi prezzijiet iddampjati u li jimminaw, l-industrija tal-Komunità jkollha tnaqqas b'mod sinifikanti l-prezzijiet tagħha ta' bejgħ biex iżżomm il-klijenti tagħha. Dan huwa veru b'mod partikolari, peress li l-AN huwa prodott volatili li l-prezzijiet tiegħu jistgħu jiġu affettwati b'mod sinifikanti b'volum ta' importazzjoni bi prezzijiet iddampjati li jimminaw il-prezzijiet ta' l-industrija tal-Komunità. Għaldaqstant, il-profitti jonqsu b'mod qawwi peress li t-titjib preżenti fir-rendiment ta' l-industrija tal-Komunità ġej mill-prezzijiet ta' bejgħ li jirriflettu l-aktar il-kondizzjonijiet favorevoli tas-suq fis-seħħ b'mod partikolari matul l-2004 u l-RIP.(93) Fir-rigward tal-kondizzjonijiet favorevoli tas-suq matul dawn l-aħħar sentejn tal-perjodu kkonsidrat, ta' min jinnota li dawn kellhom rwol importanti fiż-żamma tal-prezzijiet fuq livell għoli, barra mill-miżuri applikabbli ta' anti-dumping . Tabilħaqq, matul dan il-perjodu, bilanċ issikkat bejn id-domanda u l-provvista madwar id-dinja wassal għal prezzijiet għoljin għall-fertilizzanti kollha tan-nitroġenu. L-AN huwa bħall-fertilizzanti l-oħra tan-nitroġenu prodott li l-prezz tiegħu huwa influwenzat minn bosta fatturi, mill-prezz volatili tal-gass li għandu impatt konsiderevoli fuq il-provvista u li huwa l-aktar element importanti li jiddetermina l-prezz, sal-kondizzjonijiet tat-temp, il-livelli ta' ħażna ta' l-uċuħ u tal-qamħ li jwasslu għal tnaqqis jew żieda tad-domanda. F'dak li għandu x'jaqsam b'mod partikolari mas-suq tal-Komunità, id-domanda għall-fertilizzanti tan-nitroġenu mistennija tonqos xi naqra fis-snin li ġejjin[18]. Iż-żamma ta' prezzijiet għoljin bħal dawn tiddependi għalhekk fuq provvista xi naqra nieqsa, li madankollu hija improbabbli ħafna, kif uriet l-investigazzjoni, minħabba l-kapaċità żejda ta' esportazzjoni tal-pajjiż ikkonċernat u l-probabbiltà li parti mill-esportazzjonijiet tagħha lill-pajjiżi terzi matul l-RIP jkunu diretti mill-ġdid lejn il-Komunità, jekk il-miżuri jitħallew jiskadu. Peress li l-prezzijiet ipprattikati mill-Ukrajni kienu qed jimminaw b'mod sinifikanti l-prezzijiet ta' l-industrija tal-Komunità, iż-żieda probabbli fil-volumi ta' importazzjoni mill-Ukrajna se jġiegħlu lill-industrija tal-Komunità jew li tnaqqas sewwa l-prezzijiet tagħha, u b'hekk il-profitti, jew li titlef biċċa sewwa mis-sehem tagħha tas-suq u għalhekk id-dħul, jew it-tnejn li huma. Proċess ta' strutturazzjoni mill-ġdid li jirnexxi ta' l-industrija tal-Komunità probabbilment jista’ biss jinnewtralizza mhux għal kollox tnaqqis probabbli fil-prezzijiet u l-proċess kollu ta’ rkupru jitqiegħed f’periklu. Għalhekk x’aktarx li jirriżulta deterjorament tar-rendiment ġenerali ta’ l-industrija tal-Komunità mir-revoka tal-miżuri.. 4. Konklużjoni dwar il-probabbiltà ta’ rikorrenza tad-dannu(94) Dak li ntqal aktar ’il fuq iwassal għall-konklużjoni li jekk il-miżuri jiskadu, l-esportazzjonijiet mill-pajjiż ikkonċernat x’aktarx li jseħħu fi kwantitajiet sinifikanti u bi prezzijiet iddampjati li jimminaw il-prezzijiet ta’ l-industrija tal-Komunità. Dan x’aktarx ikollu l-effett li jġib tendenza ta’ tnaqqis fil-prezzijiet fis-suq, b’impatt negattiv mistenni fuq il-qagħda ekonomika ta’ l-industrija tal-Komunità. Dan b’mod partikolari jimpedixxi l-irkupru finanzjarju li nkiseb fl-2004 u l-RIP, li jwassal għal rikorrenza probabbli ta’ dannu.G. L-INTERESS TAL-KOMUNITÀ1. Introduzzjoni(95) Skond l-Artikolu 21 tar-Regolament bażiku, ġie eżaminat jekk iż-żamma tal-miżuri eżistenti ta’ anti-dumping tkunx kontra l-interessi tal-Komunità fis-sħiħ. Id-determinazzjoni ta’ l-interess tal-Komunità kienet ibbażata fuq apprezzament ta’ l-interessi kollha varji li huma involuti..(96) Ta’ min jiftakar li, fl-investigazzjoni oriġinali, l-adozzjoni ta’ miżuri tqieset li ma kinitx kontra l-interess tal-Komunità. Barra minn hekk, il-fatt li l-investigazzjoni preżenti hija reviżjoni, li allura qed tanalizza sitwazzjoni li fiha l-miżuri anti-dumping diġà kienu jeżistu, jippermetti stima ta’ kull impatt negattiv mhux meħtieġ fuq il-partijiet ikkonċernati bil-miżuri kurrenti ta’ anti-dumping .(97) Abbażi ta’ dan, ġie eżaminat jekk, minkejja l-konklużjonijiet dwar il-probabbiltà ta’ rikorrenza ta’ dumping dannuż, kinux jeżistu raġunijiet kompulsivi li jwasslu għall-konklużjoni li mhux fl-interess tal-Komunità li jinżammu l-miżuri f’dan il-każ partikolari.2. L-interess ta' l-industrija tal-Komunità(98) L-industrija tal-Komunità wriet li hija industrija strutturalment vijabbli. Dan ġie kkonfermat bl-iżvilupp pożittiv tal-qagħda ekonomika tagħha li dehret wara l-impożizzjoni tal-miżuri anti-dumping fl-2001. B’mod partikolari, l-industrija tal-Komunità tejbet il-qagħda tagħha ta’ profitt bejn l-2002 u l-RIP u jrexxilha tirristruttura lilha nnifisha mill-ġdid.(99) Għalhekk bir-raġun huwa mistenni li l-industrija tal-Komunità se tissokta tibbenefika mill-miżuri imposti bħalissa u tirkupra billi żżomm u tistabbilizza l-kapaċità tagħha ta’ profitt. Jekk il-miżuri ma jinżammux, x’aktarx li jiżdiedu l-importazzjonijiet bi prezzijiet iddampjati mill-pajjiż ikkonċernat, b’hekk isir dannu lill-industrija tal-Komunità billi ssir pressjoni 'l isfel fuq il-prezzijiet tal-bejgħ u dan iqiegħed fil-periklu l-qagħda finanzjarja pożittiva li hemm bħalissa.3. L-interess ta' l-importaturi(100) Kif issemma fil-premessa (11) hawn fuq, importatur wieħed biss wera li kien lest li jiġi inkluż fil-kampjun u pprovda t-tagħrif bażiku meħtieġ fil-formola tat-teħid ta’ kampjuni. Iżda, l-importatur imsemmi ma kellu ebda attività ta’ importazzjoni matul l-RIP.(101) Ta’ min isemmi li fl-investigazzjoni oriġinali nstab li l-impatt ta’ l-impożizzjoni ta’ miżuri ma jkunx sinifikanti sal-punt li l-importazzjonijiet jibqgħu jseħħu għalkemm bi prezzijiet mhux ta’ dannu u li bħala regola, l-importaturi ma jinnegozjawx biss fl-AN iżda wkoll, sa ċertu punt, f’fertilizzanti oħrajn. It-tendenza lura fl-importazzjonijiet mill-pajjiż ikkonċernat matul il-perjodu kkunsidrat twassal għall-konklużjoni li xi importaturi tabilħaqq seta’ kellhom konsegwenzi negattivi mill-impożizzjoni tal-miżuri, kif intwera fil-premessa (52) tar-Regolament tal-Kummissjoni (KE) Nru 1629/2000. Iżda, fin-nuqqas ta’ kooperazzjoni ta’ l-importaturi u għalhekk ta’ kull evidenza konklużiva li tippermetti li ssir stima ta’ kull konsegwenza negattiva sinifikanti, ġie konkluż li l-impożizzjoni ta’ miżuri jidher li kellha impatt ġenerali limitat fuq il-parti l-kbira ta’ l-importaturi/kummerċjanti.(102) M’hemmx tagħrif disponibbli ta’ min jafdah li juri li ż-żamma tal-miżuri se jkollha effett negatti sinifikanti fuq l-importaturi jew il-kummerċjanti4. L-interessi ta' l-utenti(103) Huma l-bdiewa li jużaw l-AN fil-Komunità. Fl-investigazzjoni oriġinali ġie konkluż li minħabba l-inċidenza żgħira ta’ l-ispejjeż ta’ l-AN fuq il-bdiewa, kull żieda f’dawn l-ispejjeż x’aktarx li ma jkollix effett ħażin sinifikanti fuqhom. Il-fatt li l-ebda persuna jew assoċjazzjoni li tuża l-AN ma pprovvdiet xi tagħrif li jmeri dak li nstab hawn fuq fil-qafas ta’ l-investigazzjoni ta’ reviżjoni kurrenti jidher li jikkonferma li: (i) l-AN jirrappreżenta parti żgħira ħafna ta’ l-ispejjeż totali ta’ produzzjoni tal-bdiewa; (ii) il-miżuri fis-seħħ bħalissa ma kellhom l-ebda effett negattiv sostanzjali fuq il-qagħda tagħhom ekonomika; u (iii) l-issoktar tal-miżuri mhux se jaffettwa b’mod ħażin l-interessi finanzjarji tal-bdiewa.5. Il-konklużjoni dwar l-interess tal-Komunità(104) Minħabba dan ta’ hawn fuq, ġie konkluż li m’hemmx raġunijiet kompulsivi kontra ż-żamma tal-miżuri kurrenti ta’ anti-dumping.H. IL-MIŻURI ANTI-DUMPING(105) Il-partijiet kollha kienu informati bil-fatti u bil-konsiderazzjonijiet essenzjali li fuq il-bażi tagħhom huwa maħsub li jiġi rakkomandat li l-miżuri eżistenti jinżammu. Ingħataw ukoll perjodu biex jagħmlu rappreżentazzjonijiet wara dan l-iżvelar.(106) Isegwi minn dak li ntqal aktar ’il fuq li, hekk kif provdut mill-Artikolu 11(2) tar-Regolament bażiku, il-miżuri anti-dumping applikabbli għall-importazzjonijiet ta’ l-AN li joriġina fl-Ukrajna għandhom jinżammu. Ta’ min ifakkar li dawn il-miżuri jikkonsistu f’dazji speċifiċi.(107) Kif intwera fil-premessa (45), il-prezzijiet ta’ importazzjoni Ukrajni għall-gass naturali żiedu b’mod sinifikanti mill-RIP u x’aktarx li bil-mod il-mod se jsiru konverġenti mal-prezzijiet internazzjonali fis-snin li ġejjin. Barra minn hekk, kif ġie spjegat fil-premessa (32), is-sejbiet dwar id- dumping kienu bbażati fuq il-valur normali kkalkulat fuq il-bażi tad- data miksuba minn produttur f’pajjiż terz li għandu ekonomija tas-suq. Sussegwentement għat-tnedija tat-talba għal reviżjoni ta’ l-iskadenza, l-Ukrajna kisbet stat ta’ Ekonomija tas-Suq. Minħabba dan u minħabba li l-gass naturali huwa l-aktar element li jaffettwa l-prezz fil-produzzjoni ta’ l-AN, huwa possibbli li, jekk id- dumping jiġi rivedut fi stadju aktar 'l quddiem abbażi ta’ data ta’ valur normali ta’ l-esportaturi Ukrajni s-sejbiet jkunu differenti minn dawk stabbiliti fir-reviżjoni kurrenti. Bl-istess mod, l-effetti potenzjali ta’ dannu ta’ dak id- dumping rivedut ikunu wkoll affettwati mill-impatt fuq il-prezzijiet ta’ esportazzjoni taż-żidiet fl-ispejjeż ta’ produzzjoni kkawżati mill-evoluzzjoni tal-prezzijiet domestiċi tal-gass. Għalhekk huwa meqjus prudenti li tiġi limitata għal sentejn iż-żamma tal-miżuri mingħajr ħsara għad-dispożizzjonijiet l-oħra ta' l-Artikolu 11 tar-Regolament bażiku.ADOTTA DAN IR-REGOLAMENT:Artikolu 11. B’dan qed jiġi impost dazju anti-dumping definittiv fuq l-importazzjonijiet ta’ fertilizzanti solidi b’kontenut ta’ nitrat ta’ l-ammonju li jeċċedi t- 80% bil-piż, li jaqgħu fi ħdan il-kodiċijiet NM 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 u ex 3105 90 91 u li joriġinaw fl-Ukrajna.2. Ir-rata ta’ dazju anti-dumping għandu jkun ammont fiss ta’ euro kull tunnellata kif jidher hawn taħt:Deskrizzjoni tal-prodott | Kodiċi NM | Kodiċi TARIC | Ammont ta’ dazju (Euro kull tunnellata) |Nitrat ta’ l-ammonju għajr għal f’soluzzjonijiet ta’ ilma | 3102 30 90 | - | 33,25 |Taħlitiet ta’ nitrat ta’ l-ammonju mal-karbunat tal-kalċju jew sustanzi oħra inorganiċi mhux fertilizzanti, b’kontenut ta’ nitroġenu li jaqbeż 28% bil-piż | 3102 40 90 | 33,25 |Melħ doppju u taħlitiet tas-sulfat ta’ l-ammonju u nitrat ta’ ammonju - Fertilizzanti solidi b’kontenut ta’ nitrat ta’ ammonju li jaqbeż it-80% bil-piż | 3102 29 00 | 10 | 33,25 |Melħ doppju u taħlitiet tan-nitrat tal-kalċju u nitrat ta’ l-ammonju – Fertilizzanti solidi b’kontenut ta’ nitrat ta’ ammonju li jaqbeż it-80% bil-piż | 3102 60 00 | 10 | 33,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż | 3102 90 00 | 10 | 33,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, mingħajr kontenut ta’ fosfru u ta’ potassju | 3105 10 00 | 10 | 33,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 u/jew kontenut ta’ potassju evalwat bħala K20 ta’ anqas minn 3% bil-piż. | 3105 10 00 | 10 | 33,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 u/jew kontenut ta’ potassju evalwat bħala K20 ta’ 3% bil-piż jew iżjed iżda ta’ anqas minn 6% bil-piż. | 3105 10 00 | 30 | 31,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 u/jew kontenut ta’ potassju evalwat bħala K20 ta’ 6% bil-piż jew iżjed iżda ta’ anqas minn 9% bil-piż. | 3105 10 00 | 40 | 30,26 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 u/jew kontenut ta’ potassju evalwat bħala K20 ta’ 9% bil-piż jew iżjed iżda li ma jaqbiżx 12% bil-piż. | 3105 10 00 | 50 | 29,26 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 u kontenut ta’ potassju evalwat bħala K20 ta’ anqas minn 3% bil-piż. | 3105 20 10 | 30 | 32,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 u kontenut ta’ potassju evalwat bħala K20 ta’ 3% bil-piż jew iżjed iżda ta’ anqas minn 6% bil-piż. | 3105 20 10 | 40 | 31,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 u kontenut ta’ potassju evalwat bħala K20 ta’ 6% bil-piż jew iżjed iżda ta’ anqas minn 9% bil-piż. | 3105 20 10 | 50 | 30,26 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 u kontenut ta’ potassju evalwat bħala K20 ta’ 9% bil-piż jew iżjed iżda li ma jaqbiżx 12% bil-piż. | 3105 20 10 | 60 | 29,26 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 ta' anqas minn 3% bil-piż | 3105 51 00 | 10 | 32,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 ta' 3% bil-piż jew iżjed iżda anqas minn 6% bil-piż. | 3105 51 00 | 20 | 31,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 ta' 6% bil-piż jew iżjed iżda anqas minn 9% bil-piż. | 3105 51 00 | 30 | 30,26 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 ta' 9% bil-piż jew iżjed iżda li ma jaqbiżx 10,40% bil-piż. | 3105 51 00 | 40 | 29,79 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 ta' anqas minn 3% bil-piż. | 3105 59 00 | 10 | 32,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 ta' 3% bil-piż jew iżjed iżda anqas minn 6% bil-piż | 3105 59 00 | 20 | 31,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 ta' 6% bil-piż jew iżjed iżda anqas minn 9% bil-piż | 3105 59 00 | 30 | 30,26 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta’ fosfru evalwat bħala P205 ta' 9% bil-piż jew iżjed iżda li ma jaqbiżx 10,40% bil-piż | 3105 59 00 | 40 | 29,79 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta' potassju evalwat bħala K20 ta' anqas minn 3% bil-piż | 3105 90 91 | 30 | 32,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta' potassju evalwat bħala K20 ta' 3% bil-piż jew iżjed iżda anqas minn 6% bil-piż | 3105 90 91 | 40 | 31,25 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta' potassju evalwat bħala K20 ta' 6% bil-piż jew iżjed iżda anqas minn 9% bil-piż | 3105 90 91 | 50 | 30,26 |Fertilizzanti solidi b’kontenut ta’ nitrat ta’ ammonju li jaqbeż it-80% bil-piż, u kontenut ta' potassju evalwat bħala K20 ta' 9% bil-piż jew iżjed iżda li ma jaqbiżx 12% bil-piż | 3105 90 91 | 60 | 29,26 |3. F'każijiet fejn il-prodotti sofrew ħsara qabel id-dħul fiċ-ċirkolazzjoni ħielsa u, għalhekk, il-prezz fil-fatt imħallas jew li jrid jitħallas jinqasam fi proporzjonijiet biex jiġi kkalkulat il-valur tad-dwana skond l-Artikolu 145 tar-Regolament tal-Kummissjoni (KEE) Nru 2454/93[19], l-ammont ta' dazju anti-dumping , ikkalkulat fuq l-ammonti stabbiliti hawn fuq, għandu jitnaqqas b'perċentwali li jikkorrispondi mat-tqassim fi proporzjonijiet tal-prezz fil-fatt imħallas jew li jrid jitħallas.4. Sakemm ma jkunx speċifikat mod ieħor, id-dispożizzjonijiet fis-seħħ li jirrigwardaw d-dazji doganali għandhom japplikaw.Artikolu 2Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea. Huwa għandu jibqa' fis-seħħ għal perjodu ta' sentejn.Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1. Ir-Regolament kif l-aħħar emendat mir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 23, 25.1.2001, p.1.[3] ĠU L 182, 19.5.2004, p.28[4] ĠU L 183, 20.5.2004, p.13[5] ĠU L 344, 20.11.2004, p.24[6] ĠU L 160, 23.6.2005, p.1.[7] ĠU C 110, 5.5.2005, p.15.[8] ĠU C 18, 25.1.2006, p.2.[9] L-Artikolu 2 tar-Regolament (KE) Nru 2117/2005 (ĠU L 340, 23.12.2005, p. 17).[10] Eskluża l-produzzjoni ta’ l-AN ipproċessata aktar għand produtturi vertikalment integrati[11] Sors: Statistiċi IFADATA onlajn, l-assoċjazzjoni internazzjonali ta’ l-industrija tal-fertilizzanti[12] Terra Industries, Ir-Rapport Annwali ta’ l-2005 – Minn 10-K, paġna 6[13] Nymex Gas Futures kif ikkwotati minn Heren EGM[14] Il- futures ta’ Awissu kkwotati fit-30 ta’ Ġunju 2005, Nymex Gas Futures, Heren EGM[15] Il- futures ta’ Ottubru kkwotati fid-29 ta’ Settembru 2005, Nymex Gas Futures, Heren EGM[16] L-istatistiċi Ukrajni ta’ l-esportazzjoni, l-2005 u l-2006[17] ĠU L 102, 18.4.2002, p. 1. Ir-Regolament kif emendat mir-Regolament (KE) Nru 945/2005 (ĠU L 160, 23.6.2005, p. 28).[18] Sors: "Bilanċ tal-provvista u provvista/domanda ta' fertilizzanti globali u materja prima:2005-2009", A05/71b, Ġunju 2005, International Fertiliser Industry Association 'IFA'.[19] ĠU L 253, 11.10.1993, p.40.


				|

		52012PC0353

			Proposta għal REGOLAMENT TAL-KUNSILL li jemenda r-Regolament ta’ Implimentazzjoni tal-Kunsill (UE) Nru 723/2011 (li jestendi d-dazju anti-dumping definittiv impost mir-Regolament (KE) Nru 91/2009 fuq l-importazzjonijiet ta’ ċerti qfieli tal-ħadid u tal-azzar li joriġinaw fir-Repubblika Popolari taċ-Ċina għall-importazzjonijiet ta’ ċerti qfieli tal-ħadid u tal-azzar ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le), billi jagħti eżenzjoni minn dawn il-miżuri lil produttur esportatur Malasjan wieħed u jtemm ir-reġistrazzjoni tal-importazzjonijiet mingħand dak il-produttur esportatur /* COM/2012/0353 final - 2012/0170 (NLE) */

			   	MEMORANDUM TA’ SPJEGAZZJONI
 1.           IL-KUNTEST TAL-PROPOSTA
   || ·      Ir-raġunijiet għall-proposta u l-miri tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ("ir-Regolament bażiku tal-anti-dumping") fil-proċediment dwar l-impożizzjoni ta' dazji anti-dumping għal importazzjonijiet ta' ċerti qfieli tal-ħadid jew tal-azzar li joriġinaw miċ-Ċina, estiża għall-importazzjonijiet ta' ċerti qfieli tal-ħadid jew tal-azzar ikkunsinjati mill-Malasja b'segwitu ta' reviżjoni ta' "esportatur ġdid".
   || ·      Il-kuntest ġenerali Din il-proposta qiegħda ssir fil-kuntest tal-implimentazzjoni tar-Regolament bażiku u tirriżulta minn investigazzjoni li twettqet skont ir-rekwiżiti sostantivi u proċedurali stipulati fir-Regolament bażiku.
   || ·      Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 91/2009 li jimponi dazji anti-dumping definittivi fuq l-importazzjonijiet ta' ċerti qfieli tal-ħadid jew tal-azzar li joriġinaw miċ-Ċina, estiż għall-importazzjonijiet ta' ċerti qfieli tal-ħadid jew tal-azzar ikkunsinjati mill-Malasja permezz tar-Regolament tal-Kunsill (UE) Nru 723/2011.
   || ·      Il-konsistenza ma' politiki u miri oħra tal-Unjoni Mhux applikabbli.
 2.           KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT
   || ·      Konsultazzjoni mal-partijiet interessati
   || Il-partijiet interessati milquta mill-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku tal-anti-dumping.
   || ·      Il-ġbir u l-użu ta' kompetenzi
   || Ma kienx hemm bżonn ta' esperti esterni.
   || ·      Il-valutazzjoni tal-impatt Din il-proposta hija r-riżultat tal-implimentazzjoni tar-Regolament bażiku tal-anti-dumping. Ir-Regolament bażiku tal-anti-dumping ma jipprevedix għal valutazzjoni tal-impatt ġenerali iżda jinkludi lista eżawrjenti ta’ kundizzjonijiet li jridu jiġu vvalutati.
 3.           L-ELEMENTI LEGALI TAL-PROPOSTA
   || ·      Taqsira tal-azzjoni proposta Fil-15 ta' Novembru 2011, il-Kummissjoni, fuq talba minn esportatur Malasjan, tat bidu għal reviżjoni ta' "esportatur ġdid" tar-Regolament (UE) Nru 723/2011 li jestendi d-dazju anti-dumping definittiv impost mir-Regolament tal-Kunsill (KE) Nru 91/2009 fuq l-importazzjonijiet ta' ċerti qfieli tal-ħadid u tal-azzar li joriġinaw fir-Repubblika Popolari taċ-Ċina għall-importazzjonijiet ta’ ċerti qfieli tal-ħadid u tal-azzar ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le. Il-proposta mehmuża għal Regolament tal-Kunsill hija bbażata fuq is-sejbiet definittivi li juru li l-esportatur Malasjan ma esportax ċerti qfieli tal-ħadid jew tal-azzar lejn l-UE matul il-perjodu tal-investigazzjoni oriġinali (minn Ottubru 2009 sa Settembru 2010) u kien qiegħed jipproduċi ċerti qfieli tal-ħadid jew tal-azzar. Ma nsabet l-ebda evidenza ta' kwalunkwe attività ta' ċirkomvenzjoni. Għalhekk huwa propost li l-Kunsill jadotta l-proposta għal Regolament biex tingħata eżenzjoni lill-esportatur Malasjan mid-dazju anti-dumping li japplika għall-importazzjonijiet ta' ċerti qfieli tal-ħadid jew tal-azzar ikkunsinjati mill-Malasja.
   || ·      Il-bażi legali Ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea.
   || ·      Il-prinċipju tas-sussidjarjetà Il-proposta taqa' taħt il-kompetenza esklussiva tal-Unjoni. Għaldaqstant, il-prinċipju tas-sussidjarjetà ma japplikax.
   || ·      Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin:
   || Il-forma tal-azzjoni hija deskritta fir-Regolament bażiku tal-anti-dumping imsemmi hawn fuq u ma tħallix lok għal deċiżjoni nazzjonali.
   || L-indikazzjoni ta' kif il-piż finanzjarju u amministrattiv li jaqa' fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jitnaqqas kemm jista' jkun u jkun proporzjonat mal-mira tal-proposta, mhix applikabbli.
   || ·      L-għażla tal-istrumenti
   || L-istrument propost: Regolament.
   || Mezzi oħrajn ma jkunux adegwati minħabba r-raġuni li ġejja: Mezzi oħrajn ma jkunux adegwati minħabba li r-Regolament bażiku tal-anti-dumping ma jipprevedix għażliet alternattivi.
 4.           L-IMPLIKAZZJONI BAĠITARJA Din il-proposta ma għandhiex implikazzjoni sinifikanti għall-baġit tal-Unjoni.
2012/0170 (NLE)
Proposta għal
REGOLAMENT TAL-KUNSILL
li jemenda r-Regolament ta’ Implimentazzjoni
tal-Kunsill (UE) Nru 723/2011 (li jestendi d-dazju anti-dumping definittiv
impost mir-Regolament (KE) Nru 91/2009 fuq l-importazzjonijiet ta’
ċerti qfieli tal-ħadid u tal-azzar li joriġinaw fir-Repubblika
Popolari taċ-Ċina għall-importazzjonijiet ta’ ċerti qfieli
tal-ħadid u tal-azzar ikkunsinjati mill-Malasja, kemm jekk iddikjarati li
joriġinaw mill-Malasja kif ukoll jekk le), billi jagħti
eżenzjoni minn dawn il-miżuri lil produttur esportatur Malasjan
wieħed u jtemm ir-reġistrazzjoni tal-importazzjonijiet mingħand
dak il-produttur esportatur
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra r-Regolament tal-Kunsill
(KE) Nru 1225/2009 tat-30 ta' Novembru 2009 dwar
il-protezzjoni kontra l-importazzjonijiet li huma l-oġġett ta'
dumping minn pajjiżi mhux membri tal-Komunità Ewropea[1] ("ir-Regolament
bażiku") u b'mod partikolari l-Artikoli 11(4) u 13(4)
tiegħu,
Wara li kkunsidra l-proposta mressqa
mill-Kummissjoni Ewropea ("il-Kummissjoni") wara konsultazzjoni
mal-Kumitat Konsultattiv,
Billi:
A. IL-MIŻURI EŻISTENTI
(1)       Il-Kunsill, permezz
tar-Regolament (KE) Nru 91/2009[2]
impona miżuri anti-dumping fuq ċerti qfieli tal-ħadid jew
tal-azzar li joriġinaw mir-Repubblika Popolari taċ-Ċina. Permezz
tar-Regolament (KE) Nru 723/2011[3],
il-Kunsill estenda dawn il-miżuri għal ċerti qfieli
tal-ħadid jew tal-azzar ikkunsinjati mill-Malasja ("il-miżuri
estiżi") għajr għall-importazzjonijiet prodotti
mill-kumpaniji Malasjani li huma msemmija b'mod speċifiku f'dak
ir-Regolament.
B. L-INVESTIGAZZJONI ATTWALI
1. It-talba għal reviżjoni
(2)       Il-Kummissjoni rċeviet
talba għal eżenzjoni mill-miżuri estiżi skont
l-Artikoli 11(4) u 13(4) tar-Regolament bażiku. L-applikazzjoni
tressqet minn Andfast Malaysia Sdn. Bhd. ("Andfast"), produttur
fil-Malasja.
2. Il-bidu ta’ reviżjoni
(3)       Il-Kummissjoni eżaminat
l-evidenza mressqa minn Andfast u kkunsidratha biżżejjed biex
tiġġustifika l-bidu ta' investigazzjoni skont l-Artikoli 11(4) u
13(4) tar-Regolament bażiku għall-għanijiet li tiġi
ddeterminata l-possibbiltà li tagħti lil Andfast eżenzjoni
mill-miżuri estiżi. Wara konsultazzjoni mal-Kumitat Konsultattiv, u
wara li l-industrija tal-Unjoni kkonċernata ngħatat l-opportunità li
tikkummenta, il-Kummissjoni bdiet, permezz tar-Regolament (KE)
Nru 1164/2011[4]
("ir-Regolament tal-bidu"), reviżjoni tar-Regolament (UE)
Nru 723/2011 fir-rigward ta' Andfast.
(4)       Ir-Regolament li ta bidu
għar-reviżjoni ħassar id-dazju anti-dumping impost permezz
tar-Regolament (UE) Nru 723/2011 fir-rigward tal-importazjoni tal-prodott
taħt l-investigazzjoni kkunsinjat mill-Malasja u prodott minn Andfast.
Fl-istess waqt, skont l-Artikolu 14(5) tar-Regolament bażiku,
l-awtoritajiet doganali ġew mitluba li jieħdu l-passi neċessarji
biex jirreġistraw dawn l-importazzjonijiet.
3. Il-prodott ikkonċernat
(5)       Il-prodott ikkonċernat
huwa ċerti qfieli tal-ħadid jew tal-azzar, għajr dawk tal-azzar
li ma jissaddadx, jiġifieri viti għall-injam (esklużi l-coach
screws - viti b’ras eżagonali biex jiddawru bi spanner), viti li jaqbdu
kamin waħedhom (self-tapping), viti u boltijiet oħrajn bir-ras (sew
jekk bl-iskorfini jew woxers sew jekk le, iżda għajr il-viti mdawrin
minn staneg, vireg, profili jew wajer, ta' qatgħa solida, bil-parti dritta
mhux eħxen minn 6 mm, u esklużi viti u boltijiet biex
jitwaħħal materjal tal-kostruzzjoni ta' linji tat-tren), kif ukoll
woxers, ikkunsinjati mill-Malasja, li attwalment jaqgħu taħt
il-kodiċijiet NM ex 7318 12 90, ex 7318 14 91, ex 7318 14
99, ex 7318 15 59, ex 7318 15 69, ex 7318 15 81, ex 7318 15
89, ex 7318 15 90, ex 7318 21 00 u ex 7318 22 00
("il-prodott ikkonċernat").
4. L-investigazzjoni
(6)       Il-Kummissjoni infurmat
uffiċjalment lil Andfast u lir-rappreżentanti tal-Malasja bil-bidu
tar-reviżjoni. Il-partijiet interessati ġew mistiedna jesprimu
l-fehmiet tagħhom u kienu mgħarrfa bil-possibbiltà li jitolbu
smigħ. Tali talba ma saritx.
(7)       Il-Kummissjoni bagħtet
ukoll kwestjonarju lil Andfast u rċeviet tweġiba fil-limitu
taż-żmien stipulat. Il-Kummissjoni fittxet u vverifikat
l-informazzjoni kollha meqjusa bħala meħtieġa għall-iskop
tar-reviżjoni. Saret żjara ta' verifika fil-bini ta' Andfast.
5. Il-perjodu tal-investigazzjoni
(8)       L-investigazzjoni kopriet
il-perijodu mill-1 ta’ Ottubru 2010
sat-30 ta’ Settembru 2011 ("il-PI"). Id-dejta
nġabret mill-2008 sal-aħħar tal-PI biex tkun investigata kull
bidla fix-xejra tal-kummerċ.
C.
IR-RIŻULTATI TAL-INVESTIGAZZJONI
(9)       L-investigazzjoni kkonfermat
li Andfast ma kien relatat mal-ebda esportatur jew produttur Ċiniż
jew Malasjan soġġett għall-miżuri anti-dumping u ma kienx
esporta l-prodott ikkonċernat lejn l-Unjoni Ewropea matul il-perjodu
tal-investigazzjoni tal-investigazzjoni li wasslet għall-miżuri
estiżi, jiġifieri l-1 ta' Jannar 2008
sat-30 ta' Settembru 2010. L-ewwel esportazzjonijiet tal-prodott
ikkonċernat minn Andfast seħħew wara li l-miżuri ġew
estiżi għall-Malasja.
(10)     L-attivitajiet ta'
pproċessar ta' Andfast jistgħu jiġu kkunsidrati bħala
operazzjoni ta' tlestija u mmuntar fis-sens tal-Artikolu 13(2)
tar-Regolament bażiku. Andfast jimporta l-matriċi mir-Repubblika
Popolari taċ-Ċina li sussegwentament jingħaddilhom kamin,
jiġu indurati u jingħaqdu flimkien bl-iskorfini u l-woxers fil-bini
tiegħu fil-Malasja. Il-prodott lest jiġi mibjugħ u esportat lill-kumpanija
relatata tiegħu fl-Unjoni.
(11)     Dan mhuwiex ikkunsidrat
bħala proċess li jinvolvi ċirkomvenzjoni peress li seta'
jintwera li l-valur miżjud lill-partijiet li ddaħħlu
mir-Repubblika Popolari taċ-Ċina, matul l-operazzjoni ta' mmuntar u
tlestija, huwa aktar minn 25 % tal-kostijiet ta' manifattura.
(12)     Ma nstabet l-ebda evidenza li
Andfast kien qiegħed jixtri l-prodott lest ikkonċernat mir-Repubblika
Popolari taċ-Ċina sabiex ibigħu mill-ġdid jew jittrasbordah
lejn l-Unjoni Ewropea.
D. L-EMENDA TAL-MIŻURI LI QEGĦDIN
JIĠU REVEDUTI
(13)     B’konformità mas-sejbiet
imsemmija hawn fuq, li Andfast ma kienx involut fi prassi ta'
ċirkomvenzjoni, il-kumpanija għandha tiġi eżentata
mill-miżuri anti-dumping fis-seħħ.
(14)     Ir-reġistrazzjoni
tal-importazzjonijiet ta’ ċerti qfieli tal-ħadid jew tal-azzar ikkunsinjati
mill-Malasja permezz ta' Andfast, kif imposta permezz tar-Regolament tal-bidu,
għandha tintemm. Skont l-Artikolu 14(5) tar-Regolament bażiku,
li jistipula li għandhom jiġu applikati miżuri kontra
l-importazzjonijiet irreġistrati mid-data tar-reġistrazzjoni, u
minħabba l-eżenzjoni tal-kumpanija mill-miżuri, ma għandu
jinġabar l-ebda dazju anti-dumping fuq l-importazzjonijiet ta’ ċerti
qfieli tal-ħadid jew tal-azzar ikkunsinjati mill-Malasja permezz ta'
Andfast li daħlu fl-Unjoni taħt ir-reġistrazzjoni imposta
mir-Regolament tal-bidu.
(15)     L-eżenzjoni
mill-miżuri estiżi mogħtija lill-importazzjonijiet ta'
ċerti qfieli tal-ħadid jew tal-azzar prodotti minn Andfast
għandha, skont l-Artikolu 13(4) tar-Regolament bażiku, tibqa’
valida bil-kundizzjoni li l-fatti kif finalment aċċertati
jiġġustifikaw l-eżenzjoni u li ma jkunx stabbilit,
pereżempju, li l-eżenzjoni ngħatat abbażi ta’ informazzjoni
falza jew qarrieqa ppreżentata mill-kumpanija kkonċernata. Jekk
l-evidenza prima facie turi mod ieħor, jew jekk l-esportazzjonijiet
minn Andfast lejn l-Unjoni Ewropea jiżdiedu b'mod drammatiku, jista’
jingħata bidu għal investigazzjoni mill-Kummissjoni biex jiġi
stabbilit jekk ikunx iġġustifikat li l-eżenzjoni tiġi
rtirata.
(16)     L-eżenzjoni
mill-miżuri estiżi mogħtija lill-importazzjonijiet ta'
ċerti qfieli tal-ħadid jew tal-azzar prodotti minn Andfast ġiet
stabbilita abbażi tas-sejbiet tar-reviżjoni attwali. Din
l-eżenzjoni għalhekk tapplika esklussivament għall-importazzjoni
ta’ ċerti qfieli tal-ħadid jew tal-azzar ikkunsinjati mill-Malasja u
prodotti minn dik l-entità legali speċifika. Qfieli tal-ħadid jew
tal-azzar li jkunu importati, prodotti minn kull kumpanija li mhijiex imsemmija
b'mod speċifiku fl-Artikolu 1(1) tar-Regolament (UE) Nru 723/2011
bl-isem tagħha, inklużi l-entitajiet relatati ma' dawk imsemmija
b'mod speċifiku, ma għandhomx jibbenefikaw mill-eżenzjoni u
għandhom ikunu soġġetti għar-rata ta' dazju reżidwali
kif impost minn dak ir-Regolament.
(17)     Huwa meqjus li huma
meħtieġa miżuri speċjali f'dan il-każ sabiex
jiżguraw l-applikazzjoni korretta ta’ dawn l-eżenzjonijiet. Dawn
il-miżuri speċjali huma r-rekwiżit li lill-awtoritajiet doganali
tal-Istati Membri tkunilhom ippreżentata fattura kummerċjali valida,
li għandha tkun konformi mar-rekwiżiti stipulati fl-Anness
tar-Regolament (UE) Nru 723/2011. L-importazzjonijiet li ma jkunux
akkumpanjati b'tali fattura għandhom ikunu soġġetti
għad-dazju anti-dumping estiż.
E. IL-PROĊEDURA
(18)     Andfast u l-partijiet
interessati l-oħrajn kollha ġew mgħarrfin bil-fatti u
l-kunsiderazzjonijiet li abbażi tagħhom kien maħsub li
tingħata eżenzjoni lil Andfast mill-miżuri estiżi. Ma wasal
l-ebda kumment,
ADOTTA DAN IR-REGOLAMENT:
Artikolu 1
L-Artikolu 1(1) tar-Regolament (UE)
Nru 723/2011 għandu jinbidel billi tiżdied il-kumpanija li
ġejja mal-lista ta' kumpaniji li jipproduċu ċerti qfieli
tal-ħadid jew tal-azzar fil-Malasja u li l-importazzjonijiet tagħhom
ta' ċerti qfieli tal-ħadid jew tal-azzar huma eżentati
mill-applikazzjoni tad-dazju anti-dumping reżidwali definittiv estiż:

Andfast Malaysia Sdn. Bhd. (kodiċi
addizzjonali TARIC B265).
Artikolu 2
L-awtoritajiet doganali permezz ta’ dan huma
mitluba jwaqqfu r-reġistrazzjoni ta’ importazzjonijiet imwettqa skont
l-Artikolu 3 tar-Regolament tal-Kummissjoni (UE) Nru 1164/2011. Ma
għandu jinġabar ebda dazju anti-dumping fuq l-importazzjonijiet
irreġistrati b'dan il-mod.
Artikolu 3
Dan ir-Regolament għandu jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan
ir-Regolament għandu jorbot fl-intier tiegħu u japplika direttament
fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
                                                                       […]
[1]               ĠU L 343, 22.12.2009,
p. 51.
[2]               ĠU L 29, 31.1.2009,
p. 1.
[3]               ĠU L 194, 26.7.2011,
p. 6.
[4]               ĠU L 297, 16.11.2011, p. 53.